cyanic-selkie/wikianc huggingface dataset:
തബൂക്ക് യുദ്ധം
പശ്ചാത്തലം
മക്കയിൽ നേടിയ വിജയത്തിനും ഹുനൈൻ യുദ്ധത്തിനും ശേഷം അറേബ്യൻ ഉപദ്വീപ് മുഴുവൻ മുസ്‌ലിങ്ങളുടെ അധീനതയിലായി. ഇതോടെ അക്കാലത്തെ ലോകത്തിലെ മഹാസാമ്ര്യജ്യങ്ങളിൽ ഒന്നായ ബൈസന്റൈൻ സാമ്രാജ്യത്തിന് പുതിയ ഒരു ഭീഷണി ഉയരുന്നു എന്ന ബോധ്യമായി. പ്രവാചകൻ മുഹമ്മദ്‌ അയച്ച ദൂതനെ കൊലപ്പെടുത്തിയതിന് പ്രതികാരമായി നടന്ന മുഅ്ത യുദ്ധത്തിൽ സാഹചര്യം അനുകൂലമല്ലാത്തതിനാൽ മുസ്‌ലിങ്ങൾ പിൻവാങ്ങിയിരുന്നു. അതോടൊപ്പം വളർന്നു വരുന്ന ഈ ശക്തിയെ തുടക്കത്തിലേ ഇല്ലാതാക്കുക എന്ന പദ്ധതിയോടെ റോമൻ ചക്രവർത്തിയായ ഹിറാക്ളിയസ് തയ്യാറെടുപ്പുകൾ എടുക്കാൻ തുടങ്ങി എന്ന ഒരു വാർത്തയും പരന്നിരുന്നു. തങ്ങൾക്കെതിരെ യുദ്ധവിളിയുമായി തയ്യാറെടുക്കുന്ന ശത്രുവിനെതിരെ രംഗത്തിറങ്ങി ശക്തിതെളിയിക്കേണ്ടത് അനിവാര്യമാണ് എന്ന് തീരുമാനിച്ച പ്രവാചകൻ മുഹമ്മദ്‌ റോമിനെതിരെ ഒരു സൈനിക നീക്കത്തിന് തയ്യാറെടുത്തു.
യുദ്ധ ഒരുക്കങ്ങൾ
അറേബ്യൻ ഉപഭൂഖണ്ഡത്തിലാകെ വരൾച്ച നേരിട്ട ഒരു വർഷമായിരുന്നു അത്. എതിർ പക്ഷം വൻആയുധശേഷിയുള്ളവരും അറിയപ്പെട്ട ലോകശക്തിയും. എല്ലാ പ്രതികൂല സാഹചര്യങ്ങളെയും മറികടന്നു 30,000വരുന്ന ഒരു സൈന്യത്തെ പ്രവാചകൻ മുഹമ്മദ്‌ നബി (സ) തയ്യാറാക്കി തബൂക്കിലേക്ക് പടനയിച്ചു.
യുദ്ധം ഒഴിവാകുന്നു
എന്നാൽ മുസ്‌ലിങ്ങളുടെ ഈ പടപ്പുറപ്പാട് അറിഞ്ഞ റോമൻ സൈന്യം ഭയവിഹ്വലരായി. മുഅ്ത യുദ്ധത്തിൽ 2,00,000 വരുന്ന റോമാ സൈന്യത്തെ നേരിട്ട 3,000 മാത്രം വരുന്ന മുസ്‌ലിം സൈന്യത്തിന്റെ പോരാട്ട വീര്യവും അവരെ ചകിതരാക്കി. ഒരു ഏറ്റുമുട്ടലിന് നിൽക്കാതെ റോമാ സൈന്യം തബൂകിൽ നിന്ന് സിറിയയിലേക്ക് പിന്മാറി. ഈ പട നീക്കത്തിൽ തബൂക്കിലും പരിസരപ്രദേശങ്ങളിലും ഉള്ള ഒട്ടനവധി ഗോത്രങ്ങൾ മുസ്ലിങ്ങളുടെ മേൽകോയ്മ അംഗീകരിച്ചു.
അവലംബം
വർഗ്ഗം:മുഹമ്മദ് വർഗ്ഗം:യുദ്ധങ്ങൾ
ശാല (ചലച്ചിത്രം)
ഒരു മറാത്തി നാടകം / റൊമാന്റിക് സിനിമയാണ് ശാല .ഈ ചിത്രത്തിന്റെ തിരക്കഥ മിലിന്ദ് ബൊക്കിൾ എഴുതിയ ശാല എന്ന ഇതേ പേരിൽ വന്ന നോവലിൽ നിന്നാണ് സിനിമയുടെ തിരക്കഥ തയ്യാറാക്കിയിരിക്കുന്നത്. സുജയ് ദാഹാക്കിന്റെ സംവിധാനത്തിൽ വിവേക് വാഗ്, നിലേഷ് നവലാഖ എന്നിവർ ചേർന്ന് ഗ്രേറ്റ് മറാത്ത എന്റർടെയ്ൻമെന്റ്, നിഷാദ് ഓഡിയോ വിഷ്വൽസ്, നവലാഖ ആർട്സ് ബാനർ, എന്നിവയുടെ കീഴിൽ നിർമ്മിച്ച ചലച്ചിത്രമാണിത്. അൻശുമാൻ ജോഷി, കേതകി മാട്ടെഗൊങ്കർ എന്നിവരാണ് പ്രധാന കഥാപാത്രങ്ങൾ അവതരിപ്പിച്ചിരിക്കുന്നത്.
59-ാമത് ദേശീയ ചലച്ചിത്ര പുരസ്കാരത്തിൽ ഈ ചിത്രം സിൽവർ ലോട്ടസ് പുരസ്കാരം നേടുകയുണ്ടായി. മികച്ച ചിത്രത്തിനുള്ള ദേശീയ പുരസ്കാരം, മറാത്തി വിഭാഗത്തിലെ മികച്ച ഫീച്ചർ ഫിലിം , മികച്ച തിരക്കഥക്കുള്ള ദേശീയ ചലച്ചിത്ര പുരസ്കാരം എന്നിവയും ഈ ചിത്രം കരസ്ഥമാക്കിയിരുന്നു.
ബാഹ്യ ലിങ്കുകൾ
വർഗ്ഗം:മറാത്തി ചലച്ചിത്രങ്ങൾ വർഗ്ഗം:2011-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ
കാലിഫോർണിയയിലെ നഗരങ്ങളുടെ പട്ടിക
അമേരിക്കൻ ഐക്യനാടുകളുടെ പടിഞ്ഞാറൻ മേഖലയിൽ സ്ഥിതി ചെയ്യുന്ന സംസ്ഥാനമാണ് കാലിഫോർണിയ. അമേരിക്കൻ ഐക്യനാടുകളിലെ ഏറ്റവും ജനസാന്ദ്രതയുള്ളതും പ്രാദേശികവിസ്തീർണ്ണത്തിൽ അലാസ്കയും ടെക്സാസും കഴിഞ്ഞാൽ മൂന്നാം സ്ഥാനവുമുള്ള സംസ്ഥാനമാണിത്. 2010 ലെ അമേരിക്കൻ ഐക്യനാടുകളിലെ സെൻസസ് പ്രകാരമുള്ള ഈ സംസ്ഥാനത്തെ ജനസംഖ്യ 37,253,956 ആയിരുന്നു. സംസ്ഥാനത്തിൻറെ ആകെ ചുറ്റളവ് 155,779.22 ചതുരശ്ര മൈലാണ് (403,466.3 ചതുരശ്രകിലോമീറ്റർ). കാലിഫോർണിയ 482 മുനിസിപ്പാലിറ്റികൾ ഉൾപ്പെട്ട 58 കൌണ്ടികളായി വിഭജിക്കപ്പെട്ടിരിക്കുന്നു. ഇതിൽ സാൻ ഫ്രാൻസിസ്കോ ഏകീകരിക്കപ്പെട്ട പട്ടണവും കൌണ്ടിയും കൂടിച്ചേർന്നതാണ്.
അവലംബം
* വർഗ്ഗം:അമേരിക്കൻ ഐക്യനാടുകളിലെ പട്ടണങ്ങളുടെ പട്ടികകൾ
മെക്സിക്കൻ-അമേരിക്കൻ യുദ്ധം
മെക്സിക്കൻ-അമേരിക്കൻ യുദ്ധം, അമേരിക്കൻ ഐക്യനാടുകളിൽ മെക്സിക്കൻ യുദ്ധം എന്ന പേരിലും മെക്സിക്കോയിൽ Intervención estadounidenense en México (മെക്സിക്കോയിലെ യുഎസ് ഇടപെടൽ) എന്ന പേരിലും അറിയപ്പെടുന്നതും 1846 മുതൽ 1848 വരെ അമേരിക്കയ്ക്കും മെക്സിക്കോയ്ക്കുമിടയിൽ നടന്നതുമായ ഒരു സായുധ പോരാട്ടമായിരുന്നു. 1836-ലെ ടെക്‌സസ് വിപ്ലവകാലത്ത് ടെക്‌സസ് സൈന്യത്തിന്റെ തടവുകാരനായിരിക്കവേ, മെക്‌സിക്കൻ ജനറൽ അന്റോണിയോ ലോപ്പസ് ഡി സാന്താ അന്ന ഒപ്പിട്ട വെലാസ്‌കോ ഉടമ്പടി മെക്‌സിക്കൻ ഗവൺമെന്റ് അംഗീകരിക്കാത്തതിനാൽ മെക്‌സിക്കോ ഒരു മെക്‌സിക്കൻ പ്രദേശമായിത്തന്നെ കണക്കാക്കിയ ടെക്‌സസ് 1845-ൽ യു.എസ്. പിടിച്ചടക്കിയതിനെ തുടർന്നാണ് ഈ യുദ്ധം നടന്നത്. റിപ്പബ്ലിക് ഓഫ് ടെക്സസ് യഥാർത്ഥത്തിൽ ഒരു സ്വതന്ത്ര രാജ്യമായി നിലനിന്നിരുന്നുവെങ്കിലും, അതിലെ ഭൂരിപക്ഷം പൗരന്മാരും അമേരിക്കൻ ഐക്യനാടുകളോട് കൂട്ടിച്ചേർക്കാനാണ് ആഗ്രഹിച്ചത്. ടെക്സസ് ഒരു അടിമ രാഷ്ട്രമായിരിക്കുമെന്ന് ഉറപ്പുള്ളതിനാൽ വടക്കൻ സ്വതന്ത്ര സംസ്ഥാനങ്ങൾക്കും തെക്കൻ അടിമ സംസ്ഥാനങ്ങൾക്കുമിയിലുള്ള അധികാര സന്തുലിതാവസ്ഥയെ തകിടംമറിക്കുമെന്നതിനാൽ അമേരിക്കൻ ഐക്യനാടുകളിലെ ആഭ്യന്തര വിഭാഗീയ രാഷ്ട്രീയം ഈ കൂട്ടിച്ചേർക്കലിന് എതിരായിരുന്നു. 1844-ലെ യു.എസ്. പ്രസിഡണ്ട് തിരഞ്ഞെടുപ്പിൽ, ഡെമോക്രാറ്റ് സ്ഥാനാർത്ഥിയായിരുന്ന ജെയിംസ് കെ പോൾക്ക്, ഒറിഗണിലേയ്ക്കും ടെക്സസിലേയ്ക്കും യു.എസ്. പ്രദേശം വികസിപ്പിക്കുമെന്ന ഒരു പ്രത്യയ ശാസ്ത്രത്തിൻറെ അടിസ്ഥാനത്തിൽ തിരഞ്ഞെടുക്കപ്പെട്ടു. സമാധാനപരമായ മാർഗങ്ങളിലൂടെയോ സായുധ സേനയിലൂടെയോ വിപുലീകരണം സാധ്യമാക്കണമെന്ന് പോൾക്ക് വാദിക്കുകയും 1845-ൽ ടെക്സാസ് പിടിച്ചടക്കിയതോടെ സമാധാനപരമായ മാർഗങ്ങളിലൂടെ ആ ലക്ഷ്യം മുന്നോട്ട് കൊണ്ടുപോകപ്പെട്ടു. എന്നിരുന്നാലും, ടെക്‌സാസും മെക്‌സിക്കോയും തമ്മിലുള്ള അതിർത്തി തർക്കത്തിൽ, റിപ്പബ്ലിക് ഓഫ് ടെക്‌സാസും യു.എസും അതിർത്തി റിയോ ഗ്രാൻഡെ ആണെന്നും മെക്‌സിക്കോ ഇത് കൂടുതൽ വടക്കോട്ട് ന്യൂസെസ് നദിയാണെന്നും അവകാശപ്പെട്ടു. മെക്സിക്കോയും യുഎസും ഒരുപോലെ തർക്ക പ്രദേശത്തിനായി അവകാശവാദമുന്നയിക്കുകയും സൈന്യത്തെ അയയ്ക്കുകയും ചെയ്തു. പോൾക്ക് യു.എസ്. സൈന്യത്തെ പ്രദേശത്തേക്ക് അയച്ചതോടൊപ്പം പ്രദേശം വിൽക്കുന്നത് സംബന്ധിച്ച് ചർച്ച നടത്താൻ മെക്സിക്കോയിലേക്ക് ഒരു നയതന്ത്ര ദൗത്യത്തെയും അയച്ചു. യു.എസ് സൈനികരുടെ സാന്നിധ്യം മെക്സിക്കോയെ പ്രലോഭിപ്പിച്ച് സംഘർഷം ആരംഭിക്കുന്നതിന് വേണ്ടി രൂപകൽപ്പന ചെയ്തിട്ടുള്ളതും മെക്സിക്കോയുടെ മേൽ യുദ്ധത്തിൻറെ ഉത്തരവാദിത്തം ചുമത്തിക്കൊണ്ട് യുദ്ധപ്രഖ്യാപനം പുറപ്പെടുവിക്കണമെന്ന് കോൺഗ്രസിനോട് വാദിക്കാൻ പോൾക്കിനെ അനുവദിക്കുന്നതുമായിരുന്നു. മെക്സിക്കൻ സൈന്യം യുഎസ് സേനയെ ആക്രമിച്ചതോടെ യു.എസ്. കോൺഗ്രസ് യുദ്ധം ആരംഭിച്ചതായി പ്രഖ്യാപിച്ചു.
നോർഡ്രെ ഇസ്ഫ്ജോർഡെൻ ദേശീയോദ്യാനം
നോർഡ്രെ ഇസ്ഫ്ജോർഡെൻ ദേശീയോദ്യാനം (നോർവീജീയിൻ : Nordre Isfjorden nasjonalpark) നോർവേയിലെ സ്വാൽബാർഡ് ദ്വീപസമൂഹത്തിലെ സ്പിറ്റ്‍സ്ബെർഗൻ ദ്വീപിൽ സ്ഥിതിചെയ്യുന്ന ഒരു ദേശീയോദ്യാനമാണ്. ബാരെൻറ്‍സ്ബർഗ്ഗിനു വടക്കായി ഇസ്ഫ്ജോർഡെനു കുറുകെ ഇതു സ്ഥിതി ചെയ്യുന്നു. ഈ ദേശീയോദ്യാനം സ്ഥാപിക്കപ്പെട്ടത് 2003 ലായിരുന്നു. സ്വാൽബാർഡിലെ വലിയ ഫ്ജോർഡുകളിലൊന്നായ ഇസ്ഫ്ജോർഡെൻറെ പേരിനെ ആസ്പദമാക്കിയാണ് ദേശീയോദ്യാനത്തിനു നാമകരണം നടത്തപ്പെട്ടത്.
അവലംബം
വർഗ്ഗം:നോർവെയിലെ ദേശീയോദ്യാനങ്ങൾ
സക്കെരാന
ഡിക്രോഗ്ലൊസ്സിഡെ കുടുംബത്തിലെ തവളകളുടെ ഒരു ജനുസ്സാണ് സക്കെരാന (Zakerana). ഇന്ത്യൻ ഉപഭൂഖണ്ഡത്തിലും ശ്രീലങ്കയിലുമായി കാണപ്പെടുന്ന ഇവയെ പൊതുവേ South Asian Cricket Frogs എന്ന് വിളിക്കുന്നു.
വർഗീകരണം
2011 നു മുൻപ് ഫജർവാര്യ എന്ന ജനുസ്സിലായിരുന്നു ഇവയെ ഉൾപ്പെടുത്തിയിരുന്നത്. പിന്നീട് ഇത് ഒരു പ്രത്യേക ജനുസ്സായി അംഗീകരിക്കപ്പെട്ടു. ഈ ജനുസ്സിലെ തവളകൾക്ക് എല്ലാം പുനർ നാമകരണം നടന്നു. ഉദാഹരണത്തിനു Fejervarya Keralensis എന്ന ശാസ്ത്രീയ നാമം ഇന്ന് Zakerana keralensis എന്നാണു അറിയപ്പെടുന്നത്. ഡിക്രോഗ്ലൊസ്സിഡെ കുടുംബത്തിലെ കിഴക്കൻ ഏഷ്യയിലെ തവളകളെ മാത്രമാണു ഇന്ന് Fejervarya ജനുസ്സിൽ കണക്കാക്കുന്നത്.
ഇനങ്ങൾ
ഈ ജനുസ്സിൽ ഇരുപത് തവളകൾ ഉണ്ട്.
അവലംബം
വർഗ്ഗം:സക്കെരാന വർഗ്ഗം:ഏഷ്യയിലെ ഉഭയജീവികൾ
ഹൈഗ്രോമീറ്റർ
ആപേക്ഷിക ആർദ്രത അളക്കാനുള്ള ഒരു ഉപകരണമാണ് ഹൈഗ്രോമീറ്റർ അഥവാ ആർദ്രമാപിനി. വെറ്റ് ആന്റ് ഡ്രൈ ബൾബ് ഹൈഗ്രോമീറ്റർ, ഹെയർ ഹൈഗ്രോമീറ്റർ ഇവയാണ് സാധാരണ ഉപയോഗിക്കുന്ന ചില ഹൈഗ്രോമീറ്ററുകൾ. ഈർപ്പം ആഗീരണം ചെയ്യുന്നതിനനുസൃതമായി തലമുടിയുടെ നീളം വർദ്ധിക്കുന്നുവെന്ന തത്ത്വത്തെ ആസ്പദമാക്കിയാണ് ഹെയർ ഹൈഗ്രോമീറ്റർ പ്രവർത്തിക്കുന്നത്.
പുറം കണ്ണികൾ
വർഗ്ഗം:ഉപകരണങ്ങൾ
കോൺറാഡ് ഹിൽട്ടൺ ജൂനിയർ
കോൺറാഡ് നിക്കോൾസൺ ഹിൽട്ടൺ ജൂനിയർ (ജൂലൈ 6, 1926 - ഫെബ്രുവരി 5, 1969) ഒരു അമേരിക്കൻ വരേണ്യവർഗ്ഗ പ്രമാണിയും ഹോട്ടൽ അനന്തരാവകാശിയും വ്യവസായിയുമായിരുന്നു. ഹിൽട്ടൺ ഹോട്ടലുകളുടെ സ്ഥാപകൻ കോൺറാഡ് ഹിൽട്ടന്റെ മൂത്ത മകനും നടി എലിസബത്ത് ടൈലറുടെ ആദ്യ ഭർത്താവുമായിരുന്നു അദ്ദേഹം.
അപകേന്ദ്ര പ്രതിപ്രവർത്തനം
പരിക്രമണം ചെയ്തുകൊണ്ടിരിക്കുന്ന ഒരു വസ്തുവിന്മേൽ അതിന്റെ പരിക്രമണം തുടർന്നുകൊണ്ടിരിക്കാൻ വേണ്ടി പരിക്രമണപാതയുടെ കേന്ദ്രത്തെ ലക്ഷ്യമാക്കി പ്രവർത്തിക്കുന്ന ബലമാണ് അഭികേന്ദ്രബലം (centripetal force). ചരടിൽ കെട്ടി കറക്കിക്കൊണ്ടിരിക്കുന്ന കല്ലിന്റെ കാര്യത്തിൽ നമ്മുടെ കൈ കല്ലിന്മേൽ പ്രയോഗിക്കുന്ന ബലമാണ് അഭികേന്ദ്ര ബലം. ന്യൂട്ടന്റെ മൂന്നാം ചലനനിയമമനുസരിച്ച് കറങ്ങിക്കൊണ്ടിരിരിക്കുന്ന വസ്തു ഒരു തുല്യബലം കൈയിലും പ്രയോഗിക്കുന്നു. ഈ പ്രതിപ്രവർത്തന ബലത്തിന്റെ ദിശ കേന്ദ്രത്തിൽ നിന്നും പുറത്തേക്കുമായിരിക്കും. ഈ പ്രതിപ്രവർത്തന ബലമാണ് അപകേന്ദ്ര പ്രതിപ്രവർത്തനം. അതിനെ അപകേന്ദ്രബലം (centrifugal force) എന്നും പറയുന്നു.
കോൺറാഡ് ഹിൽട്ടൺ ജൂനിയർ
ജീവിതരേഖ
കോൺറാഡ് ഹിൽട്ടൺ ജൂനിയർ ടെക്സസിലെ ഡാളസിലാണ് ജനിച്ചത്. അദ്ദേഹത്തിന്റെ പിതാവ് ഹിൽട്ടൺ ഹോട്ടലുകളുടെ സ്ഥാപകൻ കോൺറാഡ് ഹിൽട്ടണും മാതാവ് മേരി അഡ്‌ലെയ്ഡ് ബാരണും ആയിരുന്നു. വില്യം ബാരൺ ഹിൽട്ടൺ, എറിക് മൈക്കൽ ഹിൽട്ടൺ, കോൺസ്റ്റൻസ് ഫ്രാൻസെസ്ക ഹിൽട്ടൺ എന്നീ മൂന്ന് ഇളയ സഹോദരങ്ങൾക്കൊപ്പമാണ് ഹിൽട്ടൺ വളർന്നത്. പാരീസ് ഹിൽട്ടണിന്റെയും നിക്കി ഹിൽട്ടണിന്റെയും മാതുലനാണ് അദ്ദേഹം. മുതിർന്നപ്പോൾ കുടുംബ ബിസിനസിൽ താൽപ്പര്യമില്ലാതെയിരുന്ന അദ്ദേഹം ലോസ് ഏഞ്ചൽസിലെ ലയോള യൂണിവേഴ്സിറ്റിയിൽ നിന്ന് നാവികസേനയിൽ ചേരാൻ തീരുമാനിച്ചു. പിതാവ് അദ്ദേഹത്തെ സ്വിറ്റ്സർലൻഡിലെ ലൊസാനിലെ എക്കോൾ ഹോട്ടെലിയേർ ഡി ലൊസാനെ എന്ന ഹോസ്പിറ്റാലിറ്റി മാനേജ്‌മെന്റ് വിദ്യാലയത്തിൽ ചേർത്തുവെങ്കിലും ആറുമാസത്തിനുശേഷം അദ്ദേഹം സസ്പെൻഡ് ചെയ്യപ്പെട്ടു. പിന്നീടുള്ള വർഷങ്ങളിൽ ഹിൽട്ടൺ ഇന്റർനാഷണൽ കമ്പനിയുടെ ഡയറക്ടറും എക്സിക്യൂട്ടീവ് കമ്മിറ്റി ചെയർമാനുമായിരുന്നു.
അപകേന്ദ്ര പ്രതിപ്രവർത്തനം
അപകേന്ദ്ര ബലത്തിന്റെ പരിമാണം mv2/ r ആണ്. അതിന്റെ ദിശ കേന്ദ്രത്തിൽ നിന്നും പുറത്തേക്കാണ്. അതിനാൽ അഭികേന്ദ്ര ബലത്തിന്റെ യും അപകേന്ദ്രബലത്തിന്റെയും അളവ് തുല്യവും ദിശ വിപരീതവുമാണ്. അവ ഒരിക്കലും പരസ്പരം റദ്ദാക്കപ്പെടുന്നില്ല. എന്തുകൊണ്ടെന്നാൽ ഒരേ വസ്തുവിലല്ല അവ പ്രവർത്തിക്കുന്നത്. അഭികേന്ദ്രബലം പ്രവർത്തിക്കുന്നത് പരിക്രമണം ചെയ്യുന്ന വസ്തുവിലും അപകേന്ദ്ര ബലം പ്രവർത്തിക്കുന്നത് അഭികേന്ദ്ര ബലത്തിനു കാരണമായ വസ്തുവിന്മേലുമാണ്.
കോൺറാഡ് ഹിൽട്ടൺ ജൂനിയർ
ജീവിതരേഖ
1969 ഫെബ്രുവരി 5-ന് മദ്യപാനത്തെ തുടർന്നുണ്ടായ പെട്ടെന്നുള്ള ഹൃദയാഘാതത്തെ തുടർന്ന് 42-ാം വയസ്സിൽ ഹിൽട്ടൺ അന്തരിച്ചു. ലോസ് ഏഞ്ചൽസിലെ സെന്റ് പോൾസ് പള്ളിയിൽ അദ്ദേഹത്തിന്റെ സംസ്കാര ചടങ്ങകൾ നടന്നു. കാലിഫോർണിയയിലെ കൾവർ സിറ്റിയിലെ ഹോളി ക്രോസ് സെമിത്തേരിയിൽ അദ്ദേഹത്തെ സംസ്കരിച്ചു.
അപകേന്ദ്ര പ്രതിപ്രവർത്തനം
അഭികേന്ദ്ര ബലത്തിന്റെ ദിശ വൃത്തകേന്ദ്രത്തിലേക്കാണ്. എന്നാൽ പരിക്രമണം ചെയ്യുന്ന വസ്തു ആ ദിശയിൽ ചലിക്കുന്നില്ല. അതായത് അഭികേന്ദ്ര ബലത്തിന്റെ ദിശയിൽ വസ്തുവിനുണ്ടാവുന്ന സ്ഥാനാന്തരം പൂജ്യമാണ്. അതു കൊണ്ട് വർത്തുള ചലനത്തിൽ അഭികേന്ദ്ര ബലം ചെയ്യുന്ന പ്രവൃത്തി പൂജ്യമാണ്.
വർഗ്ഗം:ബലം
നോബുലെ മഹ്‌ലസേല
ഒരു ദക്ഷിണാഫ്രിക്കൻ നടിയും മോഡലുമാണ് നോബുലെ മിമി മഹ്‌ലസേല (ജനനം: 10 ഏപ്രിൽ 1982). ജനപ്രിയ സീരിയൽ 7 ഡി ലാനിലെ 'അഗ്ഗി എൻ‌ഗ്‌വെൻ‌യ-മെയിൻ‌ജീസ്' എന്ന കഥാപാത്രത്തിലൂടെയാണ് അവർ കൂടുതൽ അറിയപ്പെടുന്നത്.
സ്വകാര്യ ജീവിതം
1982 ഏപ്രിൽ 10 ന് ദക്ഷിണാഫ്രിക്കയിലെ സോവെറ്റോയിലെ ബരഗ്വനാഥ് ആശുപത്രിയിൽ മഹ്‌ലസേല ജനിച്ചു. 1999-ൽ ജോഹന്നാസ്ബർഗിലെ വേവർലി ഗേൾസ് ഹൈസ്കൂളിൽ കലാലയ പ്രവേശനം ചെയ്തു. തുടർന്ന് ഷ്വാനെ യൂണിവേഴ്‌സിറ്റി ഓഫ് ടെക്‌നോളജി (ടി.യു.ടി) എന്നറിയപ്പെടുന്ന പ്രിട്ടോറിയ ടെക്‌നിക്കോണിൽ നിന്ന് നാടകം പഠിച്ചു.
കരിയർ
ടെലിവിഷൻ രംഗത്തു പ്രവേശിക്കുന്നതിനുമുമ്പ് ഒരു എബി‌എസ്‌എ ഇൻ-ഹൗസ് പരസ്യത്തിനായി അവർ ഒരു ‘സെക്രട്ടറി’ ആയി അഭിനയിച്ചു. 2012 ൽ മാഡ് ബഡ്ഡീസ് എന്ന ചിത്രത്തിലൂടെ ചലച്ചിത്ര രംഗത്ത് പ്രവേശിച്ച അവർ 'ഫീമെയ്ൽ ട്രാഫിക് കോപ്പ്' എന്ന ചെറിയ വേഷം ചെയ്തു. 2016-ൽ മൈ ഫാദേഴ്‌സ് വാർ എന്ന ചിത്രത്തിൽ 'എൻതറ്റി' എന്ന വേഷം ചെയ്തു.
2010 മുതൽ പ്രശസ്തമായ ടെലിവിഷൻ സീരിയൽ 7de ലാനിൽ 'ആഗീ എൻ‌ഗ്‌വെൻ‌യ-മെയിന്റ്ജീസ്' എന്ന കഥാപാത്രത്തെ അവതരിപ്പിച്ചു. ഈ വേഷം വളരെയധികം പ്രചാരം നേടി.
പുറംകണ്ണികൾ
വർഗ്ഗം:1982-ൽ ജനിച്ചവർ വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
എരിഞ്ഞിപ്പുഴ പാലം
ഉത്തരമലബാറിലെ കാസർകോട് ജില്ലയിലെ സുപ്രധാന നദിയായ ചന്ദ്രഗിരിപ്പുഴയുടെ പ്രധാന കൈവഴിയായ പയസ്വിനി പുഴയുടെ തീരത്ത് സ്ഥിതി ചെയ്യുന്ന ഒരു കൊച്ചു ഗ്രാമമാണ് എരിഞ്ഞിപ്പുഴ. കാസർകോട് നഗരത്തിൽ നിന്ന് 21 കിലോമീറ്റർ കിഴക്കായി സ്ഥിതിചെയ്യുന്നു. ബോവിക്കാനം- കാനത്തൂർ- കുറ്റിക്കോൽ റോഡിൽ എരിഞ്ഞിപ്പുഴ പാലം സ്ഥിതി ചെയ്യുന്നു. 175 മീറ്റർ ഏതാണ്ട് ദൈർഘ്യം. പുഴയുടെ വടക്ക് മുളിയാർ പഞ്ചായത്തും തെക്ക് ബേഡഡുക്ക പഞ്ചായത്തുമാണ്. കാറഡുക്ക ബ്ലോക്ക് പഞ്ചായത്ത് ഉദുമ നിയോജക മണ്ഡലം, കാസർകോട് താലൂക്ക്. pin :671542, കാനത്തൂർ പോസ്റ്റ്
വർഗ്ഗം:കാസർഗോഡ് ജില്ലയിലെ പാലങ്ങൾ
ഭൂമിദിനം
അവലംബം
വർഗ്ഗം:വിശേഷദിനങ്ങൾ
അലെക്‌സി നവാൽനി
ഒരു റഷ്യൻ രാഷ്ട്രീയക്കാരനും അഴിമതി വിരുദ്ധ പ്രവർത്തകനുമാണ് അലക്സി അനറ്റോലീവിച്ച് നവാൽനി (റഷ്യൻ: Алексе́й Нава́льный, ജനനം: 4 ജൂൺ 1976). റഷ്യൻ പ്രസിഡന്റ് വ്‌ളാഡിമിർ പുടിൻ, അദ്ദേഹത്തിൻറെ സർക്കാർ എന്നിവയിലെ അഴിമതിക്കെതിരായും പരിഷ്കാരങ്ങൾക്കുമായി വാദങ്ങൾ സംഘടിപ്പിച്ചും ഔദ്യോഗിക സ്ഥാനത്തേക്ക് മത്സരിച്ചും അദ്ദേഹം അന്താരാഷ്ട്ര ശ്രദ്ധനേടി. വ്‌ളാഡിമിർ പുടിൻ ഏറ്റവും ഭയപ്പെടുന്ന മനുഷ്യൻ" എന്നാണ് 2012 ൽ വാൾസ്ട്രീറ്റ് ജേണൽ അദ്ദേഹത്തെ വിശേഷിപ്പിച്ചത്.
ആദ്യകാലം
റഷ്യൻ, ഉക്രേനിയൻ വംശജനാണ് നവാൽനി. ഉക്രെയ്നിലെ കീവ് ഒബ്ലാസ്റ്റിലെ ഇവാങ്കിവ് റയോണിൽ ബെലാറസ് അതിർത്തിക്കു സമീപത്തെ സാലിസിയ എന്ന ഗ്രാമത്തിൽ നിന്നുള്ള വ്യക്തിയാണ് അദ്ദേഹത്തിന്റെ പിതാവ്. മോസ്കോയിൽ നിന്ന് 100 കിലോമീറ്റർ (62 മൈൽ) തെക്ക് പടിഞ്ഞാറായുള്ള ഒബ്നിൻസ്കിലാണ് അദ്ദേഹം വളർന്നതെങ്കിലും ബാല്യകാലത്തെ വേനൽക്കാലങ്ങൽ ഉക്രെയ്നിൽ മുത്തശ്ശിക്കൊപ്പം ചെലവഴിക്കുകയും ഉക്രേനിയൻ ഭാഷയിൽ പ്രാവീണ്യം നേടുകയും ചെയ്തു. 1994 മുതൽക്ക് മോസ്കോ ഒബ്ലാസ്റ്റിലെ കോബിയാക്കോവോ ഗ്രാമത്തിൽ അദ്ദേഹത്തിന്റെ മാതാപിതാക്കളായ അനറ്റോലി നവാൽനിയും ല്യൂഡ്‌മില നവൽ‌നായയും ഒരു ബാസ്‌ക്കറ്റ്-നെയ്ത്ത് ഫാക്ടറി സ്വന്തമായി നടത്തിയിരുന്നു.
അവലംബങ്ങൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1976-ൽ ജനിച്ചവർ വർഗ്ഗം:CS1 Russian-language sources (ru)
റഹ്മാൻപൂർ,
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് റഹ്മാൻപൂർ. ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് റഹ്മാൻപൂർ സ്ഥിതിചെയ്യുന്നത്. റഹ്മാൻപൂർ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജാതി
റഹ്മാൻപൂർ ലെ 0 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
ഇറാഖ് അധിനിവേശയുദ്ധം (2003‌)
ഇറാഖിൽ സദ്ദാം ഹുസൈൻ്റെ ഏകാധിപത്യവും ഇസ്ലാമിക ഭീകരതയും അവസാനിപ്പിച്ച് ജനാധിപത്യം പുനസ്ഥാപിക്കാൻ ജോർജ്ജ് ബുഷിൻ്റെ നേതൃത്വത്തിൽ അമേരിക്ക നടത്തിയ യുദ്ധമാണിത്. ഇറാഖിന്റെ കൈയിൽ സമൂല നാശകാരികളായ ആയുധങ്ങൾ ഉണ്ടെന്നും ലോകസുരക്ഷ തകരാറിലാണെന്നും ഉള്ള അമേരിക്കൻ വാദത്തിലാണ് രണ്ടാം ഗൾഫ് യുദ്ധത്തിന്റെ ബീജം. 2003 മാർച്ച് 20-നു അമേരിക്കയും ബ്രിട്ടനും പ്രധാന സഖ്യകക്ഷികളായ സേന ഇറാഖിനെ ആക്രമിക്കുകയും 2003 മേയ് 1-നു അധികാരം പിടിച്ചെടുക്കുകയും ചെയ്തു. യുദ്ധത്തിനു ശേഷവും അമേരിക്കക്ക് തങ്ങളുടെ വാദം തെളിയിക്കാനായിട്ടില്ല. അതേസമയം ടൈഗ്രിസിലും യൂഫ്രട്ടീസിലുമൊഴുകുന്ന ജലത്തിലും ഇറാഖിന്റെ കനത്ത എണ്ണ സമ്പത്തിലും അമേരിക്കക്കുള്ള താത്പര്യമാണ് യുദ്ധത്തിന്റെ കാരണം എന്നു ഇറാഖികൾ വിശദമ്ക്കുന്നത്. രണ്ടാം ഗൾഫ് യുദ്ധം എന്നും ഇതറിയപ്പെടുന്നു
നോർബെർട്ട് വീനർ
ഒരു അമേരിക്കൻ ഗണിത ശാസ്ത്രജ്ഞനും തത്ത്വചിന്തകനുമായിരുന്നു നോർബെർട്ട് വീനർ.Norbert Wiener (നവംബർ 26, 1894 – മാർച്ച് 18, 1964).എം.ഐ.ടി യിൽ ഗണിതശാസ്ത്ര പ്രൊഫസ്സരായിരുന്നു അദ്ദേഹം.പ്രശസ്തനായ ഒരു ബാല പ്രതിഭയായിരുന്ന വീനർ പിന്നീട് ക്രമരഹിത പ്രവർത്തനങ്ങൾ,ഒച്ച തുടങ്ങിയവയുടെ ആദ്യകാല ഗവേഷകനായി.ഇലക്ട്രോണിക് എഞ്ചിനീയറിങ്ങിലും ഇലക്ട്രോണിക് ആശയവിനിമയത്തിലും മികച്ച സംഭാവനകൾ നൽകി.
സൈബർനെറ്റിക്സ് എന്ന ശാസ്ത്ര ശാഖയുടെ പിതാവായി വിലയിരുത്തപ്പെടുന്ന ശാസ്ത്രജ്ഞനാണ് വീനർ. വർഗ്ഗം:1894-ൽ ജനിച്ചവർ വർഗ്ഗം:1964-ൽ മരിച്ചവർ വർഗ്ഗം:ഹാർവാർഡ് സർവകലാശാലയിലെ പൂർവ്വ വിദ്യാർത്ഥികൾ വർഗ്ഗം:ഹാർവാർഡ് സർവകലാശാലാ അദ്ധ്യാപകർ വർഗ്ഗം:ജൂത അമേരിക്കൻ ശാസ്ത്രജ്ഞർ
ന്യൂ സൈബീരിയൻ ദ്വീപ് സമൂഹം
റഷ്യയുടെ ഏറ്റവും വടക്കേ അറ്റത്ത്, കിഴക്കൻ സൈബീരിയയുടെ വടക്കൻ തീരത്ത് ലാപ്ട്യൂവ് കടലിനും കിഴക്കൻ സൈബീരിയൻ കടലിനു മിടക്ക് സ്ഥിതിച്ചെയ്യുന്ന ദ്വീപ് സമൂഹമാണ് ന്യൂ സൈബീരിയൻ ദ്വീപ് സമൂഹം.
ചരിത്രം
പ്രമുഖ റഷ്യൻ നാവികനും, സമുദ്രസഞ്ചാരിയും വ്യാപാരിയുമായ യക്കോവ് പെർമ്യകോവ് ആണ് ഈ ദ്വീപ് സംബന്ധിച്ച ആദ്യ വാർത്ത പുറം ലോകത്തെത്തിച്ചത്. 18ാം നൂറ്റാണ്ടിന്റെ തുടക്കത്തിൽ 1712ലാണ് ഈ ദ്വീപിനെ കുറിച്ചുള്ള വിവരങ്ങൾ ലഭ്യമായത്. യാക്കോവ് സന്നിക്കോവ്, മാററ്വി ഗെഡൻഷ്ട്രം എന്നിവർ ഭൂപടം വരക്കുന്നതിനായി 1809-10ൽ ന്യൂ സൈബീരിയൻ ദ്വീപിൽ പര്യവേഷണം നടത്തിയിരുന്നു. ഇവർ ഇവിടെ ഒരു പുതിയ ദ്വീപ് കണ്ടെത്തിയതായി റിപ്പോർട്ട് ചെയ്തിരുന്നു. ഈ ദ്വീപ് സമൂഹത്തിലെ പ്രധാന ദ്വീപായ കോടെൽനി ദ്വീപിന്റെ വടക്ക് വശത്തായാണ് ഇത് കണ്ടെത്തിയത്. 1811മുതൽ ഇത് സന്നിക്കോവ് ലാൻഡ് എന്നാണ് അറിയപ്പെടുന്നത്. . 1886ൽ റഷ്യൻ ഭൗമ ശാസ്ത്രജ്ഞനായ എഡ്വാഡ് ടോൾ എന്നയാളും ഇത്തരത്തിൽ ഒരു ദ്വീപ് കണ്ടിരുന്നതായി വ്യക്തമാക്കുന്നുണ്ട്. വളരെ പ്രധാനപ്പെട്ടതും രസകരവുമായവയാണ് ഗ്രേറ്റ് ലിയാകോവ്‌സ്‌കി ദ്വീപിൽ നിന്നും ഇദ്ദേഹം കണ്ടെത്തിയത്. നല്ല ഭദ്രമായ അസ്ഥികൾ, ആനക്കൊമ്പ്, ഒരിനം ഇളം കൽക്കരി, മരം, 40 മീറ്റർ (130 അടി) ഉയരമുള്ള മരം വരെ ഇവിടെ നിന്ന് കണ്ടെത്തിയിരുന്നു. മാമത്തുകളും നിയാണ്ടർത്താൽ മനുഷ്യരുമെല്ലാം ജീവിച്ചിരുന്ന അതിപുരാതന കാലഘട്ടമായ പ്ലീസ്‌റ്റോസീൻ കാലഘട്ടത്തെ അവശിഷ്ടങ്ങൾ എന്നിവയും ഇവിടെ നിന്ന് കണ്ടെത്തിയിരുന്നു. 200,000 വർഷത്തിൽ അധികം പഴക്കമുള്ളവയായിരുന്നു ഇവ.
ഭൂമിശാസ്ത്രം
ഏകദേശം 29,000 ചതുരശ്ര കിലോ മീറ്ററാണ് ന്യൂസൈബീരിയൻ ദ്വീപ് സമൂഹത്തിന്റെ വിസ്തൃതി. ഇവയിൽ 11,700 ചതുരശ്ര കിലോ മീറ്റർ പരന്നുകിടക്കുന്ന കോടെൽനി ദ്വീപാണ് ഏറ്റവും വലുത്. ഫെഡ്വെസ്‌കി ദ്വീപ് ( 5300 ച.കി.മി), കോടെൻലി ദ്വീപും ഫെഡ്വെസ്‌കി ദ്വീപും ബന്ധപ്പെട്ടാണ് കിടക്കുന്നത്. ഇടക്കിടെ കടൽ ഇവയെ വെള്ളത്തിൽ ആഴ്ത്തും. ബംങ്കെ ദ്വീപ് ( 6200 ച.കി.മി), ഇതിന്റെ വടക്കുപടിഞ്ഞാർ തീരത്ത് രണ്ടു ചെറിയ ദ്വീപുകൾ ഉണ്ട്. ശെലന്യാകോവ് ദ്വീപും മതർ ദ്വീപും. ഇവ രണ്ടും കൂടി ഏകദേശം അഞ്ച് കിലോമീറ്റർ വരും.
നനോസ്‌നി ദ്വീപ് - ന്യൂ സൈബീരിയൻ ദ്വീപ് സമൂഹത്തിലെ ഏറ്റവും വടക്ക് ഇംഗ്ലീഷിലെ 'സി' ആകൃതിയിൽ  സ്ഥിതിച്ചെയ്യുന്ന ഈ ദ്വീപിന് 4 കിലോ മീറ്റർ നീളമുണ്ട്. നൊവായ സിബിർ (6200 ച.കി.മി) ബെൽകോസ്‌കി ദ്വീപ് ( 500 ച.കി.മി) ലിയാകോവ്‌സ്‌കി ദ്വീപുകൾ (6095 ച.കി.മി) സൈബീരയയുടെ ഏറ്റവും അടുത്തായാണ് ഇത് സ്ഥിതിചെയ്യുന്നത്. ഗ്രേറ്റ് ലിയാകോവ്‌സ്‌കി ദ്വീപ് (4200 ച.കി.മി) ലിറ്റിൽ ലിയാകോവ്‌സ്‌കി ദ്വീപ് ( 1325 ച.കി.മി) സ്റ്റോൾബൊവോയ് ദ്വീപ് ( 170 ച.കി.മി) സെമ്യോനോവ്‌സ്‌കി ദ്വീപ് ( ഇപ്പോൾ കടലിനടിയിലാണ് ) ഡി ലോങ് ദ്വീപുകൾ (228 ച.കി.മി) നൊവായ സിബിർ ദ്വീപിന്റെ വടക്കുകിഴക്കാണ് ഇതിന്റെ സ്ഥാനം. ജിയാനെറ്റെ ദ്വീപ്, ഹെന്റിറ്റ ദ്വീപ്, ബെന്നെറ്റ് ദ്വീപ്, വികിസ്‌കി ദ്വീപ്, സൊക്കോവ് ദ്വീപ് എന്നിവയാണ് മറ്റു പ്രധാന ദ്വീപുകൾ. ന്യൂ സൈബീരിയൻ ദ്വീപുകളിൽ താഴ്ന്നാണ് കിടക്കുന്നത്. ഇതിൽ ഏറ്റവും ഉയർന്നു നിൽക്കുന്ന ദ്വീപ് കോടെൽനി ദ്വീപാണ്. ഇവിടത്തെ മലകാറ്റിൻ ടാസ് മൗണ്ട് എന്നറിയപ്പെടുന്ന പ്രദേശമാണ് ഏറ്റവും ഉയരം. 374 മീറ്ററാണ് ഇതിന്റെ ഉയരം.
മാഗ്നറ്റിക് ഹിൽ (ഇന്ത്യ)
ലഘുചിത്രം|300x300ബിന്ദു|മാഗ്നറ്റിക് ഹിൽ, [[ലഡാക്|ലഡാക്ക്, ഇന്ത്യ]] ലഘുചിത്രം|ലഡാക്കിലെ മാഗ്നറ്റിക് ഹില്ലിനടുത്തുള്ള സൈൻ ബോർഡ്. ലഡാക്കിലെ ലേ പട്ടണത്തിനടുത്ത് സ്ഥിതി ചെയ്യുന്ന ഒരു "ഗ്രാവിറ്റി ഹിൽ" ആണ് മാഗ്നറ്റിക് ഹിൽ. ഇവിടുത്തെ ഒപ്റ്റിക്കൽ ഇല്യൂഷൻ കാരണം, ഇതിലൂടെ സഞ്ചരിക്കുന്ന യാത്രികർക്ക് ഇച്ഛാപൂർവ്വകമല്ലാതെ തന്നത്താനെ കുന്ന് കയറുന്നതായി തോന്നുന്നു. അവിടുത്തെ പ്രദേശത്തിന്റെ പശ്ചാത്തലവും ചുറ്റുമുള്ള ചരിവുകളുമെല്ലാം ചേർന്നാണ് കാഴ്ചയെ ഇത്തരത്തിൽ ആക്കുന്നത്. കുന്നിൽ എത്തിപ്പെടുന്ന വസ്തുക്കൾക്കും കാറുകൾക്കും ചിലപ്പോൾ ഗുരുത്വാകർഷണക്കുറവോടെ മുകളിലേയ്ക്ക് കയറുന്നതായി അനുഭവപ്പെടുന്നു. എന്നാൽ യഥാർത്ഥത്തിൽ അവ ഇറക്കം ഇറങ്ങുകയാണ് ചെയ്യുന്നത്.
ഇത്തരത്തിലുള്ള ഇന്ത്യയിലെ മറ്റു രണ്ടു മാഗ്നറ്റിക് കുന്നുകൾ ഗുജറാത്തിലാണുള്ളത്. ഒന്നാമത്തെത് ഭുജിനടുത്തും (കാലോ ഡൻഗർ - ബ്ലാക്ക് ഹിൽസ്) രണ്ടാമത്തെത് തുൽസി ശ്യാമിലും.
അവലംബം
വർഗ്ഗം:ഇന്ത്യയിലെ പർവ്വതങ്ങൾ വർഗ്ഗം:ജമ്മു-കശ്മീരിന്റെ ഭൂമിശാസ്ത്രം വർഗ്ഗം:ലഡാക്
ലോപ്ബുരി പ്രവിശ്യ
തായ്‌ലാന്റിലെ മധ്യമേഖലയിലെ ഒരു പ്രവിശ്യയാണ് ലോപ്ബുരി പ്രവിശ്യ (Thai: ลพบุรี, RTGS: Lop Buri, )ഈ പ്രവിശ്യ 11 ഭരണപരമായ ജില്ലകളായി തിരിച്ചിട്ടുണ്ട്. മ്യാങ് ലോപ്ബുരി ജില്ലയാണ് ഇതിൻറെ തലസ്ഥാനം. 750,000 ലധികം ജനസംഖ്യയുള്ള തായ്‌ലാൻറിന്റെ 37-ാമത്തെ ഏറ്റവും വലിയ പ്രദേശവും ജനസംഖ്യയിൽ 38-ാം സ്ഥാനവുമാണുള്ളത്. എട്ട് സമീപസ്ഥമായ പ്രവിശ്യകളായ ഫെറ്റ്ച്ചാബുൺ, ചയ്യഫും, നഖോൺ റാറ്റ്ചസിമ, സരാബുരി, ഫ്രനാഖോൺ സി അയുത്തയ, അംഗ് തോങ്, സിങ് ബുരി, നഖോൺ സാവൻ എന്നിവയാണ്. ചരിത്രപരമായി പ്രാധാന്യമുള്ള ഒരു പ്രവിശ്യയാണ് ലോപ്ബുരി. ഇവിടെ നിന്നും പല ചരിത്ര സ്മാരകങ്ങളും, പുരാവസ്തുഗവേഷണങ്ങളും ചരിത്രാതീത വാസസ്ഥലങ്ങൾ എന്നിവ കണ്ടെത്തിയിട്ടുണ്ട്. കഴിഞ്ഞ കാലത്ത് ലോപ്ബുരി എന്ന പേര് ലാവോ എന്നായിരുന്നു. അവിടെ ഒരു സമ്പൂർണ്ണ രാജവാഴ്ചയായിരുന്നു ഉണ്ടായിരുന്നത്.
ചരിത്രം
1856-ൽ ചക്രി രാജവംശത്തിലെ രാജാവായിരുന്ന മോങ്കുട്ട്, നരായിയുടെ കൊട്ടാരം പുതുക്കിപ്പണിയണമെന്ന് ഉത്തരവിട്ടു.1938-ൽ ഫീൽഡ് മാർഷൽ പ്ലെയ്ക് ഫിബൻസോങ്ഖ്രം തായ്‌ലാൻറിലെ ഏറ്റവും വലിയ സൈനിക കേന്ദ്രമായി ലോപ്ബുരി തെരഞ്ഞെടുത്തു.
ഭൂമിശാസ്ത്രം
ലോപ്ബുരി നദിയ്ക്കും പാം സക് നദിയ്ക്കും ഇടയിലുള്ള ചാവോ ഫ്രയ നദീതടത്തിന്റെ കിഴക്കുഭാഗത്താണ് ലോപ്ബുരി സ്ഥിതിചെയ്യുന്നത്. ത വുങ് ജില്ലയുടെ ഭൂരിഭാഗവും പ്രവിശ്യയുടെ 30 ശതമാനം പ്രദേശവും തെക്കുകിഴക്കൻ  മ്യാങ്ങ് ലോപ്ബുരി, ബാൻ മി ജില്ലകൾ എന്നിവയും വളരെ താഴ്ന്ന എക്കൽ സമതല പ്രദേശമാണ്. മറ്റ് 70% മിക്സഡ് സമതലങ്ങളും കുന്നുകളുമാണ്. പ്രവിശ്യയുടെ കിഴക്ക് അതിർത്തി ഖൊറാത്ത് പീഠഭൂമിയിലേക്ക് രൂപം കൊണ്ട ഫെത്ചബുൺ പർവ്വതനിരകളാണ്.
ചിഹ്നങ്ങൾ
ഫ്രാ പ്രാംങ് സാം യോഡ് ഖമർ ക്ഷേത്രത്തിന് മുന്നിൽ പ്രവിശ്യാതല മുദ്ര വിഷ്ണുവിനെ കാണിക്കുന്നു. ത്രീ ടവറുകളുള്ള സങ്കേതം ആയ ഫ്രാ പ്രങ് സാങ് യോഡ് പശ്ചാത്തലത്തിൽ ഫ്രാ നാരെയും ലോപ്ബുരിയിലെ എസ്ക്യൂറ്റ്ചിയോൻ കാണിക്കുന്നു. ഡച്ച് നാവിക ഉപരോധം വഴി അയുതൈയ്യയ്ക്ക് ഭീഷണിയാകുമ്പോൾ 1664-ൽ നരയ് എന്ന രാജാവ് തലസ്ഥാനമാക്കി ഉപയോഗിച്ചു കൊണ്ട് നഗരത്തെ ശക്തിപ്പെടുത്തി.
ഇലഞ്ഞി പ്രവിശ്യാ വൃക്ഷവും, പ്രവിശ്യാ പുഷ്പവും ആണ്.
ബാഹ്യ ലിങ്കുകൾ
വർഗ്ഗം:തായ്‌ലാൻറിലെ പ്രവിശ്യകൾ
ലീർണെ ദേശീയോദ്യാനം
ലീർണെ ദേശീയോദ്യാനം (നോർവീജിയൻ: Lierne nasjonalpark) നോർവേയിലെ നോർഡ്-ട്രോൺഡെലാഗ് കൌണ്ടിയിൽ, ലീർണെ മുനിസിപ്പാലിറ്റിയിൽ സ്ഥിതിചെയ്യുന്ന ഒരു ദേശീയോദ്യാനമാണ്. 2004 ഡിസംബർ 17 ന് ഒരു രാജകീയ പ്രമേയം വഴി സ്ഥാപിച്ചതാണ് ഈ ദേശീയോദ്യാനം. ഈ ദേശീയോദ്യാനത്തിൻറെ ചുറ്റളവ് 333 ചതുരശ്ര കിലോമീറ്ററാണ് (129 ചതുരശ്ര മൈൽ). ഇത് സ്വീഡൻ അതിർത്തിവരെ വ്യാപിച്ചുകിടക്കുന്നു. ലിൻക്സ്, വോൾവറൈൻ (കരടി വർഗ്ഗം), കരടികൾ, കാട്ടുകോഴികൾ എന്നിവയിൽ സമൃദ്ധമായ വിശാലമായ പർവതപ്രദേശമാണ് ഈ ദേശീയോദ്യാനം. അപൂർവ്വയിനമായ ആർട്ടിക കുറുക്കനംയും ഇവിടെ കണ്ടുവരുന്നു.ഹിമയുഗ കാലഘട്ടത്തിൽ രൂപപ്പെട്ടതാണ് ഇവിടുത്തെ ഭൂമിയിൽ ഭൂരിഭാഗവും. സമുദ്രനിരപ്പിന് 1,000 മീറ്ററിൽ കൂടുതൽ (3,300 അടി) ഉയരമുള്ള നിരവിധി കൊടുമുടികൾ ഇവിടെയുണ്ട്. ഇവയിൽ ഏറ്റവും ഉയരമുള്ളത് 1,390 മീറ്റർ (4,560 അടി) ഉയരമുള്ള ഹെസ്റ്റ്‍ക്ജോൽടോപ്പ് എന്ന കൊടുമുടിയാണ്. ചതുപ്പുപ്രദേശങ്ങളടങ്ങിയിയ തണ്ണീർത്തടങ്ങളും തുറന്ന വനപ്രദേശങ്ങളും ഇവിടെയുണ്ട്.
ഗ്ലാഡിസ് മാസ്ട്രെ
വെനിസ്വേലയിൽ നിന്നുള്ള ഒരു ന്യൂറോ സയന്റിസ്റ്റാണ് ഗ്ലാഡിസ് എലീന മാസ്ട്രെ (Gladys Elena Maestre), അവർ യൂണിവേഴ്സിറ്റി ഓഫ് ടെക്സസ് റിയോ ഗ്രാൻഡെ വാലി സ്കൂൾ ഓഫ് മെഡിസിനിൽ പ്രൊഫസറാണ്. അൽഷിമേഴ്‌സ് രോഗത്തെക്കുറിച്ചും ഡിമെൻഷ്യയുടെ മറ്റ് രൂപങ്ങളെക്കുറിച്ചും അവർ അറിയപ്പെടുന്നു.
വിദ്യാഭ്യാസവും തൊഴിലും
മാസ്ട്രെ, മറകായിബോ നഗരത്തിലെ സെന്റ് വിൻസെന്റ് പോൾ നിന്ന് BS ബിരുദം നേടിയിട്ടുണ്ട്, 1989-ൽ സൂലിയ സ്‌കൂൾ ഓഫ് മെഡിസിൻ യൂണിവേഴ്‌സിറ്റി അവർക്ക് MD ബിരുദം നൽകി. കൊളംബിയ യൂണിവേഴ്സിറ്റിയിൽ നിന്ന് അവർ എം.ഫിലും (1995ൽ) പി.എച്ച്.ഡിയും നേടി(1996ൽ). സുലിയ സർവകലാശാലയിൽ 1992 മുതൽ 2014 വരെ സൈക്യാട്രിയും ന്യൂറോ സയൻസും അവർ പഠിപ്പിച്ചു. ഇൻസ്റ്റിറ്റ്യൂട്ട് ഓഫ് ബയോളജിക്കൽ റിസർച്ച് സ്കൂൾ ഓഫ് മെഡിസിൻ ന്യൂറോ സയൻസ് ലബോറട്ടറിയുടെ ഡയറക്ടറായി സേവനമനുഷ്ഠിച്ചു. 2022ൽ, ടെക്സാസ് യൂണിവേഴ്സിറ്റിയിലെ റിയോ ഗ്രാൻഡെ വാലി സ്കൂൾ ഓഫ് മെഡിസിനിൽ (UTRGV) ന്യൂറോ സയൻസിന്റെയും മനുഷ്യ ജനിതകശാസ്ത്രത്തിന്റെയും പ്രൊഫസറാണ് അവർ. യുടിആർജിവി അൽഷിമേഴ്‌സ് ഡിസീസ് റിസോഴ്‌സ് സെന്റർ ഫോർ റിസർച്ച് ഓൺ ഏജിംഗ് ഓഫ് മൈനോറിറ്റീസിന്റെ ഡയറക്‌ടറായും, പ്രായവുമായി ബന്ധപ്പെട്ട രോഗങ്ങളെക്കുറിച്ചുള്ള കമ്മ്യൂണിറ്റി അധിഷ്‌ഠിത രേഖാംശ പഠനമായ മരകൈബോ ഏജിംഗ് സ്റ്റഡിയുടെ നേതൃത്വവും അവർ വഹിക്കുന്നു.
ജോലി
മാനസികാരോഗ്യത്തിലും മെമ്മറി അധിഷ്‌ഠിത രോഗങ്ങളിലും മസ്തിഷ്‌ക ജനിതകത്തിന്റെ സ്വാധീനത്തിൽ ശ്രദ്ധ കേന്ദ്രീകരിച്ച മാസ്‌ട്രെയുടെ ഡോക്ടറൽ ഗവേഷണം, അപ്പോളിപോപ്രോട്ടീൻ ജീനിന്റെ Ԑ4 അല്ലീലിന്റെ സാന്നിധ്യം അൽഷിമേഴ്‌സ് രോഗത്തിന്റെ അപകടസാധ്യതയുമായി ബന്ധപ്പെട്ടിരിക്കുന്നുവെന്ന് തെളിയിക്കുന്നു. കുറഞ്ഞ മുതൽ ഇടത്തരം വരുമാനമുള്ള രാജ്യങ്ങളായ, ബൊളീവിയ, ഹെയ്തി, വെനസ്വേല എന്നിവിടങ്ങളിൽ ഡിമെൻഷ്യയും മറ്റ് പ്രായാധിക്യവുമായി ബന്ധപ്പെട്ട രോഗങ്ങളും തടയുന്നതിനും ചികിത്സിക്കുന്നതിനും ലക്ഷ്യമിട്ടുള്ള ഗവേഷണത്തിനും സേവനങ്ങൾക്കുമുള്ള ശേഷി വർദ്ധിപ്പിക്കുന്നതിനുള്ള അന്താരാഷ്ട്ര സംരംഭങ്ങൾക്ക് മാസ്ട്രെ നേതൃത്വം നൽകി. 2021-ൽ, റിയോ ഗ്രാൻഡെ താഴ്‌വരയിലെ അൽഷിമേഴ്‌സിൽ പ്രവർത്തിക്കാൻ അവർക്ക് ധനസഹായം ലഭിച്ചു. ഇത് പ്രായമായവരിൽ ഉണ്ടാകുന്ന ഉയർന്ന ഓർമ്മക്കുറവ് ആണ്.
അവാർഡുകളും അംഗീകാരവും
2000-ൽ, അമേരിക്കൻ അക്കാദമി ഓഫ് ന്യൂറോളജിയിൽ നിന്ന് ന്യൂറോ എപ്പിഡെമിയോളജിക്കുള്ള ബ്രൂസ് എസ്. ഷോൻബെർഗ് അവാർഡ് മാസ്‌ട്രെയ്ക്ക് ലഭിച്ചു. 2018-ൽ ബൊളീവിയൻ ഇൻസ്റ്റിറ്റ്യൂട്ട് ഓഫ് കോഗ്നിറ്റീവ് ന്യൂറോസയൻസിൽ നിന്ന് ശാസ്ത്രത്തിലെ ജീവിതത്തിനുള്ള ഏറ്റവും ഉയർന്ന ബഹുമതി അവർക്ക് ലഭിച്ചു. യൂണിവേഴ്സിറ്റി ഓഫ് ടെക്സസ് റിയോ ഗ്രാൻഡെ വാലി അവർക്ക് ഗവേഷണത്തിനുള്ള 2019 എക്സലൻസ് അവാർഡ് അവർക്ക് നൽകി.
ബാഹ്യ ലിങ്കുകൾ
വർഗ്ഗം:കൊളമ്പിയ സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:ജീവിച്ചിരിക്കുന്ന പ്രമുഖർ
ഈസാറ
ലൂക്കേനിയയിലെ ഈസാറ ഒരു പൈതഗോറിയൻ തത്ത്വചിന്തകയായിരുന്നു. അവർ എഴുതിയ On Human Nature എന്ന പുസ്തകത്തിന്റെ ഒരു ഭാഗം സ്റ്റോബയസ്സിനാൽ സംരക്ഷിക്കപ്പെട്ടിട്ടുണ്ട്.
ജീവിതം
ഈസാറയുടെ ജീവിതത്തെക്കുറിച്ച് ഒന്നുമറിയില്ല. സ്റ്റോബയസ്സിൽ സൂക്ഷിച്ചിരിക്കുന്ന On Human Nature എന്ന അവരുടെ തത്ത്വചിന്താപരമായ പുസ്തകത്തിലെ ഒരു പുറത്തിന്റെ ഭാഗത്തുനിന്നുമാത്രമാണ് അവരെക്കുറിച്ച് അറിയാൻ കഴിഞ്ഞത്. അവർ ജനിച്ച ലൂക്കേനിയ മാഗ്ന ഗ്രേഷ്യയുടെ ഭാഗവും ദക്ഷിണ ഇറ്റലിയിലെ ഒരു പുരാതന സംസ്ഥാനവുമായിരുന്നു. അവിടെ ധാരാളം പൈതഗോറിയൻ കൂട്ടായ്മകൾ നിലനിന്നിരുന്നു. പൈതഗോറസിന്റേയും തിയാനോയുടേയും മകളായ അറീസയുടെ പേരിൽനിന്നാണ് അവരുടെ പേര് ഉണ്ടായതെന്ന് അനുമാനിക്കുന്നു. ലാംബ്ലിക്കസ്സിന്റെ Life of Pythagoras എന്ന ഗ്രന്ഥത്തിൽ ലൂക്കേനിയയിൽ നിന്നുള്ള ഒരു എഴുത്തുകാരനെക്കുറിച്ച് പ്രതിപാദിക്കുന്നുണ്ട്.
പ്രവൃത്തി
On Human Nature എഴുതിയത് ബി. സി. ഇ 3ആം നൂറ്റാണ്ടിലോ അതിനു മുൻപോ നിലനിന്നിരുന്ന ഡോറിക്ക് ഗദ്യത്തിന്റെ ശൈലിയിലാണ്. തുടർന്നുണ്ടായ ആർക്കൈക്ക് ശൈലിയിലാണ് ഇത് രചിക്കപ്പെട്ടത് എന്ന സാധ്യത തള്ളിക്കളയാൻ കഴിയില്ല.
ഇ-ഡിസ്ട്രിക്റ്റ്
ജനങ്ങൾക്ക് പൊതു സേവന കേന്ദ്രങ്ങൾ വഴിയും, വെബ് പോർട്ടൽ വഴിയും സർകാരിൻറെ സേവനങ്ങൾ നൽകുവാൻ വേണ്ടി ഉദേശിച്ചു നടപ്പിലാക്കുന്ന പദ്ധതിയാണ് ഇ-ഡിസ്ട്രിക്റ്റ്.വിവിധ സർക്കാർ വകുപ്പുകളിൽ നിന്നുള്ള സേവനങ്ങൾ ഏതൊരു സേവന കേന്ദ്രത്തിൽ കൂടിയും ലഭ്യമാകുന്നതാണ്. ചില സേവനങ്ങൾ ഓൺലൈൻ വെബ് പോർട്ടൽ വഴിയും ലഭ്യമാകുന്നതാണ്.അതത് വകുപ്പുകളിൽ നടപ്പിലാക്കിയ കമ്പ്യൂട്ടർ വൽക്കരണം പരമാവധി പ്രയോജനപ്പെടുത്തി സുതാര്യമായും നിഷ്പക്ഷമായും വേഗതയിലും സേവനങ്ങൾ ലഭ്യമാക്കുകയാണ് ഇതുകൊണ്ട് ഉദേശിക്കുന്നത്. ഇതിനാവശ്യമായ നടപടി ക്രമങ്ങളിലെ ലഘൂകരണവും ഇതുവഴി നടപ്പിലാകുന്നു, ചുരുക്കത്തിൽ ആയാസരഹിതമായും കുറഞ്ഞ സമയത്തിനുള്ളിലും സേവനങ്ങൾ ലഭ്യമാക്കുന്നതിനു പ്രത്യേകം തയ്യാറാക്കിയ പദ്ധതിയാണ് ഇ-ഡിസ്ട്രിക്റ്റ്.
കേരളത്തിൽ സർക്കാരിനു വേണ്ടി കേരള സംസ്ഥാന ഐടി മിഷനാൺ	 ഇത് നടപ്പാക്കുന്നത്.
തയ്യാറാകൽ
മൊസില്ല ഫയർ ഫോക്സ് 3.5 ഓ അതിൽ കൂടുതലോ വേണം. മലയാലം ആവശ്യമെങ്കിൽ മലയാളം യൂണിക്കോഡ് ഫോണ്ട് ഉണ്ടാവേണ്ടതുണ്ട്. അപേക്ഷകന് ഒരു യൂസർ ഐഡി ഉണ്ടാക്കി നേരിട്ട് അപേക്ഷ ഓൺ ലൈനായി അപേക്ഷ കൊടുക്കാവുന്നതാണ്. യൂസർ ഐഡി ഉണ്ടാക്കുന്നതിന് ആധാർ നിർബന്ധമാണ്. അപേക്ഷകന്റെ ഫോട്ടോ ജെപിജി ഫോർമാറ്റിലും മറ്റു രേഖകൾ (റേഷൻ കാർഡ്, ആധാർ, തിരഞ്ഞെടുപ്പ് തിരിച്ചറിയൽ കാർഡ്, ആധാർ തുടങ്ങിയവ) ആവശ്യ്യാനുസരണം സ്കാൻ ചെയ്ത് പിഡിഎഫ് ഫോർമാറ്റിലും അപ്ലോഡ് ചെയ്യേണ്ടതുണ്ട്.
ഫീസുകൾ
അപേക്ഷാ ഫീസുകൾക്കു പുറമെ സർവീസ് ചാർജ്ജും ഓൺ ലൈനായി ഒടുക്കേണ്ടതുണ്ട്.
സർട്ടിഫിക്കേറ്റുകൾ
അപേക്ഷ അയച്ചു കഴിഞ്ഞാൽ ഓരോ ഘട്ടത്തിലും നമ്മൾ കൊടുത്തിരിക്കുന്ന മൊബൈൽ നമ്പറിൽ സന്ദേശങ്ങൾ വരുന്നതാണ്. ഡിജിറ്റലായി ഒപ്പിട്ട സർട്ടിഫിക്കറ്റുകൾ അപേക്ഷകന് പ്രിന്റ് ചെയ്ത് ഉപയോഗിക്കാവുന്നതാണ്.
സേവനങ്ങൾ
റവന്യു വകുപ്പിലെ 23 സർട്ടിഫിക്കറ്റുകളും വിവരാവകാശ നിയമപ്രകാരമുള്ള അപേക്ഷക്ളും അപ്പീലുകളും, പൊതു സങ്കട അപേക്ഷകൾ, വെള്ളം, വൈദ്യുതി, ഫോൺ, മൊബൈൽ, വയർലെസ്സ് എന്നിവയുടെ ബില്ലുകൾ, മഹാത്മാഗ്ഗാന്ധി സർവകലാശാല, കോഴിക്കോട് സർവകലാശാല എന്നിവയ്ക്കല്ല പണമൊടുക്കലുകൾ, തൊഴിലാളി ക്ഷേമ ബോർഡ്, സംസ്കാരിക ക്ഷേമ ബോർഡ്, പോലീസ് വകുപ്പിലേക്കുള്ള ഇ-ചലാനുകൾ,ന്മോട്ടോർ വാഹന വകുപ്പിലേക്കുള്ള ഫീസുകൾ, സെസ്സുകൾ തുടങ്ങിയ 40 സേവനങ്ങൾ ലഭ്യമാണ്.
മറ്റു വിവരങ്ങൾ
അക്ഷയ കേന്ദ്രങ്ങൾ വഴിയും ഈ സേവനങ്ങൾ ലഭ്യമാണ്. അക്ഷ്യയയിൽ ലഭ്യമായ സേവനങ്ങൾക്ക് ഈടാക്കാവുന്ന സേവനങ്ങൾക്കുള്ള നിരക്കുകൾ അക്ഷയയുടെ വെബ്സൈറ്റിൽ ലഭ്യമാണ്.
സി.ആർ.സി. പൊതുജനവായനശാലഗ്രന്ഥാലയം
സി.ആർ.സി പൊതുജനവായനശാലഗ്രന്ഥാലയം കണ്ണൂർ ജില്ലയിലുള്ള ആന്തൂർ നഗരസഭയിലെ കടമ്പേരി ഗ്രാമത്തിൽ സ്ഥിതി ചെയ്യുന്ന ഒരു സാംസ്കാരിക കേന്ദ്രവും പൊതുവായനശാലയും ആണ്.
ചരിത്രം
1954 നവംബർ 4നു തിരു-കൊച്ചി ഗ്രന്ഥശാല സംഘത്തിൽ രജിസ്ട്രേഷനോടെ (റജിസ്റ്റർ നമ്പർ: 1900) ആണ് വായനശാലയുടെ ആരംഭം. വായനശാലയുടെ സ്ഥാപിതനാമം കടമ്പേരി പൊതുജനവായനശാലഗ്രന്ഥാലയം എന്നായിരുന്നു. 1955 കാലഘട്ടത്തിൽ നിലവിൽ വന്ന - എൻ.ഇ.എസ് ബ്ലോക്കിൻറെ ഭാഗമായി എല്ലാ പഞ്ചായത്തുകളിലും സി.ആർ.സി എന്ന ചുരുക്കപ്പേരിൽ സാമൂഹ്യ വിനോദ കേന്ദ്രം (കമ്മ്യൂണിറ്റി റിക്രേഷൻ സെൻറര്) അനുവദിക്കുകയുണ്ടായി അന്നു നിലനിന്നിരുന്ന മൊറാഴ പഞ്ചായത്തിലെ സി.ആർ.സി കടമ്പേരി പൊതുജനവായനശാലഗ്രന്ഥാലയത്തിൽ അനുവദിച്ചു. അങ്ങനെ സ്ഥാപനം സി.ആർ.സി പൊതുജനവായനശാലഗ്രന്ഥാലയം എന്നു നാമകരണപ്പെട്ടു.
പ്രവർത്തനങ്ങൾ
കടമ്പേരിയിലെ കലാ, കായിക, സാംസ്കാരിക മേഖലകളിൽ സി.ആർ.സി പ്രവർത്തിക്കുന്നു.
അവലംബം
വർഗ്ഗം:കണ്ണൂർ ജില്ലയിലെ വായനശാലകൾ
അനോവുലേഷൻ
ഒരു ആർത്തവചക്രത്തിൽ അണ്ഡാശയങ്ങൾ ഒരു അണ്ഡാശയത്തെ പുറത്തുവിടാതിരിക്കുന്നതാണ് അനോവുലേഷൻ. അതിനാൽ, അണ്ഡോത്പാദനം നടക്കുന്നില്ല. എന്നിരുന്നാലും, ഓരോ ആർത്തവചക്രത്തിലും അണ്ഡോത്പാദനം നടക്കാത്ത ഒരു സ്ത്രീ ആർത്തവവിരാമത്തിലൂടെ കടന്നുപോകണമെന്നില്ല. വന്ധ്യതയുടെ ഒരു സാധാരണ കാരണം ക്രോണിക് അനോവുലേഷൻ ആണ്.
ആർത്തവത്തിൻറെയും വന്ധ്യതയുടെയും മാറ്റത്തിന് പുറമേ, വിട്ടുമാറാത്ത അനോവുലേഷൻ ഹൈപ്പർആൻഡ്രോജെനിസം അല്ലെങ്കിൽ ഓസ്റ്റിയോപീനിയ പോലുള്ള മറ്റ് ദീർഘകാല പ്രശ്നങ്ങൾക്ക് കാരണമാകും അല്ലെങ്കിൽ വർദ്ധിപ്പിക്കും. പോളിസിസ്റ്റിക് ഓവറി സിൻഡ്രോമിന്റെ ഒന്നിലധികം അസന്തുലിതാവസ്ഥകളിലും പ്രവർത്തന വൈകല്യങ്ങളിലും ഇത് ഒരു പ്രധാന പങ്ക് വഹിക്കുന്നു.
ഉചിതമായ മരുന്നുകൾ ഉപയോഗിച്ച് അണ്ഡോത്പാദനം പുനഃസ്ഥാപിക്കുന്നത് വാസ്തവത്തിൽ സാധ്യമാണ്, ഏകദേശം 90% കേസുകളിൽ അണ്ഡോത്പാദനം വിജയകരമായി പുനഃസ്ഥാപിക്കപ്പെടുന്നു. ആദ്യ ഘട്ടം അനോവുലേഷൻ രോഗനിർണയമാണ്. അനോവുലേഷൻ തിരിച്ചറിയുന്നത് എളുപ്പമല്ല; സാധാരണയായി വിശ്വസിക്കപ്പെടുന്നതിന് വിരുദ്ധമായി, അനോവുലേഷന് വിധേയരായ സ്ത്രീകൾക്ക് ഇപ്പോഴും (കൂടുതലോ കുറവോ) ക്രമമായ ആർത്തവമുണ്ട്. പൊതുവേ, ഗർഭധാരണത്തിന് ശ്രമിച്ചു തുടങ്ങിയാൽ മാത്രമേ ഒരു പ്രശ്നമുണ്ടെന്ന് സ്ത്രീകൾ ശ്രദ്ധിക്കാറുള്ളൂ
മൈക്കൽ വൈൽഡിംഗ്
മൈക്കൽ ചാൾസ് ഗൗണ്ട്ലെറ്റ് വൈൽഡിംഗ് (ജീവിതകാലം: 23 ജൂലൈ 1912 - 8 ജൂലൈ 1979) ഒരു ഇംഗ്ലീഷ് നാടക, ടെലിവിഷൻ, ചലച്ചിത്ര നടനായിരുന്നു. അന്ന നീഗിളിനൊപ്പം അദ്ദേഹം നിർമ്മിച്ച സിനിമകളുടെ ഒരു പരമ്പരയിലൂടെയാണ് കൂടുതൽ അറിയപ്പെടുന്ന അദ്ദേഹം; ആൽഫ്രഡ് ഹിച്ച്‌കോക്കിനൊപ്പം അണ്ടർ കാപ്രിക്കോൺ (1949), സ്റ്റേജ് ഫ്രൈറ്റ് (1950) എന്നീ രണ്ട് സിനിമകൾ ചെയ്യുകയും 1963-ൽ ഹിച്ച്‌കോക്കിന്റെ ടിവി ഷോയിൽ അതിഥി താരമായി അഭിനയിക്കുകയും ചെയ്തു. എലിസബത്ത് ടെൈലർ ഉൾപ്പെടെ നാല് തവണ വിവാഹിതനായ അദ്ദേഹത്തിന് അവരിൽ രണ്ട് ആൺമക്കളുണ്ടായിരുന്നു.
ആദ്യകാലജീവിതം
ഇംഗ്ലണ്ടിലെ എസെക്സിലെ ലെയ്-ഓൺ-സീയിൽ ജനിച്ച് ക്രൈസ്റ്റ് ഹോസ്പിറ്റൽ എന്ന പൊതുവിദ്യാലയത്തിൽ നിന്ന് വിദ്യാഭ്യാസം നേടിയ വൈൽഡിംഗ് 17-ാം വയസ്സിൽ വീട് വിട്ട് പോകുകയും ഒരു വാണിജ്യ കലാകാരനായി പരിശീലനം നേടുകയും ചെയ്തു. 20 വയസ്സുള്ളപ്പോൾ യൂറോപ്പിലേയ്ക്ക് പോയ അദ്ദേഹം സ്കെച്ചുകൾ ചെയ്തുകൊണ്ട് യൂറോപ്പിൽ ജീവിതോപാധി കണ്ടെത്തി. സിനിമകൾക്കായി സെറ്റുകൾ രൂപകല്പന ചെയ്യാൻ ആഗ്രഹിച്ച അദ്ദേഹം ജോലി തേടി 1933-ൽ ഒരു ലണ്ടൻ ഫിലിം സ്റ്റുഡിയോയെ സമീപിക്കുകയും അധിക ജോലികൾ ചെയ്യാൻ അദ്ദേഹത്തെ അവർ ക്ഷണിക്കുകയും ചെയ്തു.
സ്വകാര്യ ജീവിതം
മൈക്കൽ വൈൽഡിംഗ് നാല് തവണ വിവാഹം കഴിച്ചിരുന്നു. കേ യംഗ് (വിവാഹം 1937 ഓഗസ്റ്റ്, 1945 ഡിസംബറിൽ വേർപിരിഞ്ഞു, 1951 ഡിസംബറിൽ വിവാഹമോചനം നേടി); എലിസബത്ത് ടെയ്‌ലർ (1952 ഫെബ്രുവരിയിൽ വിവാഹിതയായി, 1956 ജൂലൈയിൽ വേർപിരിഞ്ഞു, 1957 ജനുവരിയിൽ വിവാഹമോചനം നേടി); സൂസൻ നെൽ (വിവാഹം 1958 ഫെബ്രുവരി, 1962 ജൂലൈയിൽ വിവാഹമോചനം); മാർഗരറ്റ് ലെയ്‌ടണും (വിവാഹം 1964 ജൂലൈ മുതൽ 1976 ജനുവരിയിൽ അവളുടെ മരണം വരെ) എന്നിവരായിരുന്ന വിവിധ കാലങ്ങളിലെ അദ്ദേഹത്തിൻ ഭാര്യാമാർ. അദ്ദേഹത്തിനും തന്നേക്കാൾ 20 വയസ്സ് ഇളയ ടെയ്‌ലർക്കും മൈക്കൽ ഹോവാർഡ് (ജനനം ജനുവരി 6, 1953), ക്രിസ്റ്റഫർ എഡ്വേർഡ് (ജനനം ഫെബ്രുവരി 27, 1955) എന്നീ രണ്ട് ആൺമക്കളുണ്ടായിരുന്നു. 1957-ൽ ദി ബോഡി എന്ന വിളിപ്പേരുള്ള നടി മേരി മക്ഡൊണാൾഡുമായി അദ്ദേഹം ഒരു ഹ്രസ്വകാല പ്രണയത്തിലേർപ്പെട്ടിരുന്നു. 1960-കളിൽ ആജീവനാന്ത അപസ്മാരവുമായി ബന്ധപ്പെട്ട അസുഖം കാരണം സിനിമയിൽ പ്രത്യക്ഷപ്പെടുന്നത് കുറയ്ക്കാൻ അദ്ദേഹം നിർബന്ധിതനായി.
എതിനൈലീസ്റ്റ്രാഡൈയോൾ
എതിനൈലീസ്റ്റ്രാഡൈയോൾ(EE) ഒരു ഈസ്ട്രജൻ മരുന്നാണ്ഇ. ഇംഗ്ലീഷ്ത്: Ethinylestradiol ഇത് പ്രൊജസ്റ്റിനുമായി സംയോജിച്ച് ജനന നിയന്ത്രണ ഗുളികകളിൽ വ്യാപകമായി ഉപയോഗിക്കുന്നു. മുൻകാലങ്ങളിൽ, ആർത്തവവിരാമ ലക്ഷണങ്ങൾ, ഗൈനക്കോളജിക്കൽ ഡിസോർഡേഴ്സ്, ചില ഹോർമോൺ സെൻസിറ്റീവ് ക്യാൻസറുകൾ തുടങ്ങിയ വിവിധ സൂചനകൾക്കായി EE വ്യാപകമായി ഉപയോഗിച്ചിരുന്നു. ഇത് സാധാരണയായി വായിലൂടെയാണ് എടുക്കുന്നത്, പക്ഷേ ഇത് ഒരു പാച്ച് ആയും യോനിയിൽ വളയമായും ഉപയോഗിക്കുന്നു.
EE ഒരു ഈസ്ട്രജൻ ആണ്, അല്ലെങ്കിൽ ഈസ്ട്രജൻ റിസപ്റ്ററുകളുടെ ഒരു അഗോണിസ്റ്റ് ആണ്, എസ്ട്രാഡിയോൾ പോലെയുള്ള ഈസ്ട്രജന്റെ ജൈവ ലക്ഷ്യം. ഇത് എസ്ട്രാഡിയോളിന്റെ ഒരു സിന്തറ്റിക് ഡെറിവേറ്റീവ് ആണ്, ഒരു സ്വാഭാവിക ഈസ്ട്രജൻ, അതിൽ നിന്ന് വ്യത്യസ്ത രീതികളിൽ വ്യത്യാസമുണ്ട്. എസ്ട്രാഡിയോളുമായി താരതമ്യപ്പെടുത്തുമ്പോൾ, EE വായിലൂടെ എടുക്കുമ്പോൾ ജൈവ ലഭ്യത വളരെയധികം മെച്ചപ്പെടുത്തി, ഉപാപചയ പ്രവർത്തനത്തെ കൂടുതൽ പ്രതിരോധിക്കും, കൂടാതെ കരൾ, ഗർഭപാത്രം തുടങ്ങിയ ശരീരത്തിന്റെ ചില ഭാഗങ്ങളിൽ താരതമ്യേന വർദ്ധിച്ച ഫലങ്ങൾ കാണിക്കുന്നു. ഈ വ്യത്യാസങ്ങൾ എസ്ട്രാഡിയോളിനേക്കാൾ ജനന നിയന്ത്രണ ഗുളികകളിൽ ഉപയോഗിക്കുന്നതിന് EE യെ കൂടുതൽ അനുകൂലമാക്കുന്നു, എന്നിരുന്നാലും രക്തം കട്ടപിടിക്കാനുള്ള സാധ്യതയും മറ്റ് ചില അപൂർവ പ്രതികൂല ഫലങ്ങളും വർദ്ധിക്കുന്നു.
നിക്കൊപോളിസ് യുദ്ധം
ഓട്ടോമൻ തുർക്കികളും യൂറോപ്പിന്റെ സംയുക്ത കുരിശു സൈന്യവും തമ്മിൽ (ഹംഗറി, ബൾഗേറിയ, ക്രൊയേഷ്യ, വല്ലെഷ്യ, ഫ്രഞ്ച്, ബർഗണ്ടി, ജർമൻ സഖ്യ സൈന്യത്തോടൊപ്പം വെനീഷ്യൻ നാവികരും) ബൾഗേറിയയിലെ നിക്കൊപോളിയിൽ വെച്ചു നടന്ന യുദ്ധമാണ് നിക്കൊപോളിസ് യുദ്ധം. 1396 സെപ്റ്റംബർ 25നാണ് ഈ യുദ്ധം അരങ്ങേറിയത്. യുദ്ധത്തിൽ തുർക്കി സൈന്യം നേടിയ നിർണ്ണായക വിജയം അവരെ യൂറോപ്പിലെ വൻ ശക്തി ആവുന്നതിലേക്ക് നയിച്ചു. മധ്യകാലത്തിലെ എണ്ണപ്പെട്ട യുദ്ധങ്ങളിൽ ഒന്നാണിത്.
സ്വാമി വിവേകാനന്ദ വിമാനത്താവളം
സ്വാമി വിവേകാനന്ദ വിമാനത്താവളം (IATA: RPR, ICAO: VERP) (2018 ഫെബ്രുവരി വരെ VARP എന്ന് വിളിക്കപ്പെടുന്നു),  മുമ്പ് റായ്പൂർ എയർപോർട്ട് എന്നറിയപ്പെട്ടിരുന്നു. ഇന്ത്യയിലെ ഛത്തീസ്ഗഢ് സംസ്ഥാനത്തിന് സേവനം നൽകുന്ന പ്രധാന വിമാനത്താവളമാണ്. മധ്യ ഇന്ത്യയിലെ ഏറ്റവും തിരക്കേറിയ വിമാനത്താവളവും ഛത്തീസ്ഗഡിലെ ഏറ്റവും തിരക്കേറിയ വിമാനത്താവളവുമാണ് ഇത്. റായ്പൂരിനും (15 കി.മീ (9.3 മൈൽ) നയാ റായ്പൂരിനും 10 കി.മീ (6.2 മൈൽ) ഇടയിൽ മനയിലാണ് വിമാനത്താവളം സ്ഥിതി ചെയ്യുന്നത്. യാത്രക്കാരുടെ എണ്ണത്തിൽ ഇന്ത്യയിലെ ഏറ്റവും തിരക്കേറിയ 22-ാമത്തെ വിമാനത്താവളമാണിത്.
2012 ജനുവരി 24-ന്, തന്റെ ജീവിതത്തിന്റെ വലിയൊരു ഭാഗവും റായ്പൂരിൽ ചെലവഴിച്ച ജനപ്രിയ സന്യാസിയോടുള്ള ആദരസൂചകമായി സ്വാമി വിവേകാനന്ദന്റെ പേരിൽ വിമാനത്താവളത്തിന്റെ പേര് പുനർനാമകരണം ചെയ്തു.
പുറംകണ്ണികൾ
വർഗ്ഗം:ഇന്ത്യയിലെ വിമാനത്താവളങ്ങൾ
യംലേംബം ഗംഭിനി ദേവി
നട സങ്കീർത്തനത്തിലെ ഒരു ഇന്ത്യൻ ഗായികയും മണിപ്പൂരി നർത്തകിയുമാണ് യംലംബം ഗംഭിനി ദേവി. ജവഹർലാൽ നെഹ്‌റു മണിപ്പൂർ ഡാൻസ് അക്കാദമിയിലെ (ജെഎൻഎംഡിഎ) ഫാക്കൽറ്റി അംഗവും 1988-ലെ സംഗീത നാടക അക്കാദമി അവാർഡ് ജേതാവുമാണ്. മണിപ്പൂരി നൃത്തത്തിനും സംഗീതത്തിനും നൽകിയ സംഭാവനകൾക്ക് 2005-ൽ ഇന്ത്യാ ഗവൺമെന്റ് അവർക്ക് നാലാമത്തെ ഉയർന്ന സിവിലിയൻ ബഹുമതിയായ പത്മശ്രീ നൽകി ആദരിച്ചു.
ജീവചരിത്രം
1945-ലെ പുതുവർഷ ദിനത്തിൽ, വടക്കുകിഴക്കൻ ഇന്ത്യൻ സംസ്ഥാനമായ മണിപ്പൂരിലെ യെയ്‌സ്‌കുൽ ഹിരുഹൻബ ലെയ്‌കൈയിൽ, നട സങ്കീർത്തന കലാകാരനായ വൈ. ഗുലാപ് സിങ്ങിന്റെ എട്ട് മക്കളിൽ നാലാമതായി ഗംഭിനി ദേവി ജനിച്ചു. അഞ്ചാം വയസ്സിൽ സംഗീതവും നൃത്തവും പഠിക്കാൻ തുടങ്ങിയ അവർ പിന്നീട് ജവഹർലാൽ നെഹ്‌റു മണിപ്പൂർ ഡാൻസ് അക്കാദമിയിൽ (ജെഎൻഎംഡിഎ) ചേർന്നു, അവിടെ നിന്ന് റാസിൽ ബിരുദാനന്തര ഡിപ്ലോമ നേടി. അക്കാദമിയിൽ, അമുദോൻ ശർമ്മ, മൈസ്‌നം അമുബി സിംഗ്, ഖൈദെം ലോകേശോർ സിംഗ്, ക്ഷേത്രതോംബി ദേവി, നംഗം ജോഗേന്ദ്ര സിംഗ്, ഇബോപിഷക് ശർമ്മ തുടങ്ങിയ പ്രമുഖ ഗുരുക്കന്മാരിൽ നിന്നും മണിപ്പൂരി നൃത്തത്തിലും സംഗീതത്തിൽ തോക്ചോം ഗോപാൽ സിംഗ് (മോനോഹർസായി കീർത്തനം) നോങ്‌മൈതേം തോംബ സിംഗ്, ഖണ്ഡ മൊയ്‌ന ഡാൻ, നംഗംഗോം ജോഗേന്ദ്ര സിംഗ് എന്നിവരിൽ നിന്നും പരിശീലനം നേടി. 7 വയസ്സുള്ളപ്പോഴായിരുന്നു അവരുടെ അരങ്ങേറ്റം, അതിനുശേഷം ഇന്ത്യയിലും വിദേശത്തുമായി വിവിധ സ്റ്റേജുകളിൽ അവതരിപ്പിച്ചു. 2005-ൽ ഉപരിപഠനം വരെ ഫാക്കൽറ്റി അംഗമായി ജോലി ചെയ്തിരുന്ന അവരുടെ അദ്ധ്യാപക ജീവിതം ആരംഭിച്ചു. അക്കാദമിയിൽ സീനിയർ ഗുരു (ഗുരുഹാൻ) ആയി തുടരുമ്പോൾ, അവർ ആകാശവാണിയിലെ ഇംഫാൽ സ്റ്റേഷനിൽ ടോപ്പ് ഗ്രേഡ് ആർട്ടിസ്റ്റ് ആയി ജോലി ചെയ്തു. സംസ്ഥാനത്തിൽ നിന്ന് ഉയർന്ന ഗ്രേഡ് നേടുന്ന ആദ്യ വനിതാ കലാകാരി ആയി റിപ്പോർട്ട് ചെയ്യപ്പെട്ടു. അവർ ഒരു സംഗീത പരിശീലന സ്ഥാപനം YGR, Nat Sankeritana Sheidam Shang സ്ഥാപിച്ചു. അവർ രബീന്ദ്ര ഭാരതി സർവകലാശാലയുടെയും ഇന്ത്യൻ ദേശീയ ടെലിവിഷൻ ശൃംഖലയായ ദൂരദർശന്റെ സെൻട്രൽ ഡാൻസ് ഓഡിഷൻ ബോർഡിന്റെയും സെലക്ഷൻ കമ്മിറ്റിയിലെ മുൻ അംഗമാണ്. അവരുടെ ഗാനങ്ങൾ രണ്ട് ആൽബങ്ങളിൽ സമാഹരിക്കുകയും ബസക് ഗാനങ്ങളെ കുറിച്ച് ബസക് എന്ന പേരിൽ ഒരു പുസ്തകം പ്രസിദ്ധീകരിക്കുകയും ചെയ്തിട്ടുണ്ട്.
മണിപ്പൂരി സാഹിത്യ പരിഷത്ത് 1979-ൽ ദേവിക്ക് നൃത്യരത്‌ന പുരസ്‌കാരം നൽകി. 1980-ൽ മണിപ്പൂർ സംസ്ഥാന കലാ അക്കാദമിയുടെ നാട് സംഗീത അവാർഡും ദേവിക്ക് ലഭിച്ചു. മാനവ വിഭവശേഷി വികസന മന്ത്രാലയത്തിന് കീഴിലുള്ള സാംസ്കാരിക വകുപ്പ് സീനിയർ ഫെല്ലോഷിപ്പിന് തിരഞ്ഞെടുത്ത അതേ വർഷം തന്നെ, നട സങ്കീർത്തനത്തിനുള്ള സംഗീത നാടക അക്കാദമി അവാർഡ് 1988-ൽ അവരെ തേടിയെത്തി. 2005-ൽ സിവിലിയൻ പുരസ്കാരം പത്മശ്രീ നൽകി ഇന്ത്യാ ഗവൺമെന്റ് അവരെ ആദരിച്ചു.
കൂടുതൽ വായനയ്ക്ക്
വർഗ്ഗം:ഇന്ത്യൻ വനിതാ നാടോടി ഗായകർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ വർഗ്ഗം:1945-ൽ ജനിച്ചവർ
കേറ്റ് ഡികാമില്ലൊ
പ്രശസ്തയായ അമേരിക്കൻ എഴുത്തുകാരിയാണ് കേറ്റ് ഡികാമില്ലൊ (Kate DiCamillo). പ്രധാനമായും മൃഗങ്ങളെ ആസ്പദമാക്കിയുള്ള ഇവരുടെ ബാലസാഹിത്യകൃതികൾ എല്ലാ പ്രായക്കാരുടേയും വായനയ്ക്ക് അനുയോജ്യമാണ്. രണ്ടുതവണ ന്യൂബെറി പുരസ്കാരം ലഭിച്ച ആറുപേരിൽ ഒരാളാണ് കേറ്റ് ഡികാമില്ലൊ. 2003 ൽ പ്രസിദ്ധീകരിച്ച The Tale of Despereaux, 2013ൽ പ്രസിദ്ധീകരിച്ച Flora and Ulysses എന്നീ നോവലുകളാണ് ന്യൂബെറി പുരസ്കാരങ്ങൾ ഇവർക്ക് നേടിക്കൊടുത്തത്. ചെറിയകുട്ടികൾക്കുവേണ്ടി ഇവർ രചിച്ച മേഴ്സി വാൾട്ടൺ പുസ്തകപരമ്പര വളരെ പ്രസിദ്ധമാണ്. 2014, 2015 കാലയളവിൽ കേറ്റ് ഡികാമില്ലൊയെ ലൈബ്രറി ഓഫ് കോൺഗ്രസ്സ് അമേരിക്കൻ ബാലസാഹിത്യത്തിന്റെ ദേശീയ അമ്പാസിഡറായി നിയമിച്ചിരുന്നു.
അംഗീകാരങ്ങൾ
അമേരിക്കൻ ബാലസാഹിത്യരംഗത്ത് സമഗ്രസംഭാവനകൾ നൽകിയ കേറ്റ് ഡികാമില്ലൊയ്ക്ക് 2004, 2014 എന്നീ വർഷങ്ങളിൽ ന്യൂബെറി പുരസ്കാരം ലഭിച്ചിട്ടുണ്ട്. മികച്ച ബാലസാഹിത്യകൃതിക്ക് നൽകുന്ന പുരസ്കാരമായ ജോസെറ്റെ ഫ്രാങ്ക് പുരസ്കാരം 2000ൽ കേറ്റ് ഡികാമില്ലൊ രചിച്ച ബികോസ് ഓഫ് വിൻ-ഡിക്സി എന്ന കൃതിക്കാണ് ലഭിച്ചത്. 2006ൽ ബോസ്റ്റൺ ഗ്ലോബ് ഹോൺ ബുക്ക് പുരസ്കാരം കേറ്റ് ഡികാമില്ലൊ രചിച്ച  മിറാകുലസ് ജേർണി ഓഫ് എഡ്വേർഡ് ടുലാനെ എന്ന ബാലസാഹിത്യകൃതിക്കാണ് ലഭിച്ചത്. 2011 ൽ ബിങ്ക് ആന്റ് ഗൊല്ലീ എന്ന കൃതിയുടെ രചയിതാക്കളായ കേറ്റ് ഡികാമില്ലൊയ്ക്കും ആലിസൺ മക്ഗീയ്ക്കും, ചിത്രകാരനായ ടോണി ഫ്യൂസൈൽ എന്നിവർക്ക് അമേരിക്കൻ ലൈബ്രറി അസോസിയേഷൻ നൽകുന്ന തിയോഡോർ സിയസ് ഗീസെൽ മെഡൽ ലഭിച്ചിട്ടുണ്ട്.
അവലംബം
വർഗ്ഗം:അമേരിക്കൻ എഴുത്തുകാർ വർഗ്ഗം:1964-ൽ ജനിച്ചവർ വർഗ്ഗം:മാർച്ച് 25-ന് ജനിച്ചവർ
കൊൽക്കത്ത നാഷണൽ മെഡിക്കൽ കോളേജ്
കൊൽക്കത്ത നാഷണൽ മെഡിക്കൽ കോളേജ് ആൻഡ് ഹോസ്പിറ്റൽ പശ്ചിമ ബംഗാൾ സംസ്ഥാനത്തെ കൊൽക്കത്തയിൽ സ്ഥിതിചെയ്യുന്ന ഒരു മെഡിക്കൽ വിദ്യാഭ്യാസ ഗവേഷണ സ്ഥാപനമാണ്. നാഷണൽ മെഡിക്കൽ ഇൻസ്റ്റിറ്റ്യൂട്ടിന്റെയും (സ്ഥാപനം,1921) കൊൽക്കത്ത മെഡിക്കൽ ഇൻസ്റ്റിറ്റ്യൂട്ടിന്റെയും സംയോജനമായാണ് ഇത് സ്ഥാപിക്കപ്പെട്ടത്.
ചരിത്രം
ദേശീയ നേതാക്കളുടെ ആഹ്വാനപ്രകാരം, നിരവധി വിദ്യാർത്ഥികൾ പഴയ ബ്രിട്ടീഷ് സർക്കാരുമായി ഏതെങ്കിലും തരത്തിൽ ബന്ധമുള്ള സ്ഥാപനങ്ങളിൽ നിന്ന് പുറത്തുപോയി. നിസ്സഹകരണ പ്രസ്ഥാന കാലത്ത് കൊൽക്കത്തയിലെ മെഡിക്കൽ വിദ്യാഭ്യാസം മെഡിക്കൽ കോളേജ് ഓഫ് ബംഗാൾ; ക്യാമ്പ്‌ബെൽ മെഡിക്കൽ സ്കൂൾ (പിന്നീട് N.R.S. മെഡിക്കൽ കോളേജ് എന്നറിയപ്പെട്ടു), കാർമൈക്കൽ മെഡിക്കൽ കോളേജ് (പിന്നീട് R.G. കാർ മെഡിക്കൽ കോളേജ് എന്നറിയപ്പെട്ടു) എന്നീ 3 സ്ഥാപനങ്ങളാണ് നൽകിയിരുന്നത്. ആദ്യത്തെ രണ്ടും സർക്കാർ സ്ഥാപനങ്ങളായിരുന്നപ്പോൾ ഒരു സമ്പൂർണ്ണ സർക്കാർ സ്ഥാപനമല്ലാതിരുന്ന അവസാനത്തേതിന് ബ്രിട്ടീഷുകാരുമായി ചില ബന്ധങ്ങളുണ്ടായിരുന്നു. ഹെല്ലൈഡ് പാർക്കിലെ മെഡിക്കൽ കോളേജിലെ പ്രഗത്ഭരായ ഏതാനും വിദ്യാർത്ഥികളുടെ യോഗത്തിൽ ഒരു സ്വദേശി മെഡിക്കൽ കോളേജ് എന്ന ആശയം ആദ്യമായി രൂപപ്പെട്ടു. ദേശബന്ധു ചിത്തരഞ്ജൻ ദാസ് അദ്ധ്യക്ഷത വഹിച്ച ഈ യോഗത്തിലെ പ്രഭാഷകരിലൊരാൾ ഡോ. സുന്ദരി മോഹൻ ദാസ് ആയിരുന്നു.
അത്തരമൊരു കോളേജ് സ്ഥാപിക്കുമെന്ന് വിദ്യാർത്ഥികൾക്ക് ഉറപ്പ് നൽകപ്പെട്ടു. ബ്രിട്ടീഷ് ഭരണകാലത്തുനടന്ന അപമാനകരമായ നിരവധി സംഭവങ്ങൾ ബംഗാളികൾക്ക് അവരുടെ സ്വത്വം നിലനിറുത്തുന്നതിനേക്കുറിച്ച് ഒരു ഗൗരവമുള്ള ചിന്തയിലേക്ക് നയിച്ചു. അത്തരത്തിലുള്ള ഒരു ഉദാഹരണമാണ് ബംഗാളിലെ മഹാകവിയായിരുന്ന മൈക്കൽ മധുസൂദൻ ദത്തയ്ക്ക് അക്കാലത്ത് ഈസ്റ്റ് ഇന്ത്യാ കമ്പനിയുടെ ഭരണത്തിലായിരുന്ന പ്രസിഡൻസി ജനറൽ ആശുപത്രിയിൽ (ഇപ്പോൾ PGMER & SSKM ഹോസ്പിറ്റൽ) നിരവധി തവണ പ്രവേശനം നിഷേധിക്കപ്പെട്ടത്. ഇത്തരം സംഭവങ്ങളുടെ പശ്ചാത്തലത്തിൽ പണ്ഡിറ്റ് ഈശ്വര ചന്ദ്ര വിദ്യാസാഗർ ദേശീയ വിദ്യാഭ്യാസ നയം (ഗൌരിയ സർബ വിദ്യായതൻ) തയ്യാറാക്കി. പിന്നീട് ഈ ദേശീയ വിദ്യാഭ്യാസ നയം ശ്രീ അരബിന്ദോ ഘോഷ്, ആചാര്യ പ്രഫുല്ല ചന്ദ്ര റോയ് എന്നിവർ പുനർനിർമ്മിച്ചു. നാഷണൽ മെഡിക്കൽ ഇൻസ്റ്റിറ്റ്യൂഷൻ (ജാതിയ ആയുർബിഗ്യാൻ പരിഷത്ത്), നാഷണൽ സയൻസ് ഇൻസ്റ്റിറ്റ്യൂഷൻ (ജാതിയ ബിഗ്യാൻ പരിഷത്ത്) എന്നിങ്ങനെ രണ്ട് വിഭാഗങ്ങൾ ഉൾക്കൊള്ളുന്നതായിരുന്നു പുതുക്കിയ ചട്ടക്കൂടിലുള്ള ഈ നയം.
1920 ൽ ഡിസംബറിലെ നാഗ്പൂർ വാർഷിക കോൺഗ്രസ് സെഷനിൽ മഹാത്മാഗാന്ധി “ഗോലാമി ഹതാവോ” എന്ന മുദ്രാവാക്യം പ്രഖ്യാപിക്കുകയും കൗൺസിലുകളിലും കോടതികളിലും വിദ്യാഭ്യാസത്തിലും ബ്രിട്ടീഷ് സർക്കാരുമായുള്ള എല്ലാ ബന്ധങ്ങളും ബഹിഷ്‌കരിക്കുവാൻ അഭ്യർത്ഥിക്കുകയും ചെയ്തു. ഈ പ്രമേയത്തെ ദേശബന്ധു ചിത്തരഞ്ജൻ ദാസ് ശക്തമായി പിന്തുണച്ചു. പണ്ഡിറ്റ് ഈശ്വർ ചന്ദ്ര വിദ്യാസാഗറിന്റെ ദേശീയ വിദ്യാഭ്യാസ കൗൺസിലെന്ന യഥാർത്ഥ ആശയത്തെ അടിസ്ഥാനമാക്കി പുതിയ ദേശീയ സർവകലാശാലകൾ വികസിപ്പിച്ചുകൊണ്ട് ദേശീയ വിദ്യാഭ്യാസം പ്രോത്സാഹിപ്പിക്കാൻ ഗാന്ധിജി പദ്ധതിയിട്ടു. ദേശീയ വിദ്യാഭ്യാസം നടപ്പിലാക്കാൻ ഗാന്ധിജി തന്റെ ജാരിയ സന്ദർശനത്തിലൂടെ 70000 രൂപ നേടി. ഈ പണം ഡോ. രാജേന്ദ്ര പ്രസാദിനെ ഏൽപ്പിക്കുകയും അത് “തിലക് സ്വരാജ് ഫണ്ട്” സ്ഥാപിക്കുന്നതിലേക്ക് നയിക്കുകയും ചെയ്തു.
കൊൽക്കത്ത മെഡിക്കൽ സ്കൂൾ
1907-ൽ ഡോ. ശരത് കുമാർ മുള്ളിക്ക് മറ്റ് പ്രശസ്ത ഡോക്ടർമാർക്കൊപ്പം ചേർന്ന് നാഷണൽ മെഡിക്കൽ കോളേജ് ഓഫ് ഇന്ത്യ (ദ നാഷണൽ കോളേജ് ഓഫ് ഫിസിഷ്യൻസ് ആൻഡ് സർജൻസ്) എന്ന പേരിൽ 191, ബൌബസാർ സ്ട്രീറ്റിൽ ഒരു മെഡിക്കൽ സ്കൂൾ ആരംഭിച്ചു. 1910 ൽ കൊൽക്കത്ത ഫ്രീ ഹോസ്പിറ്റൽ (കിംഗ്സ് ഹോസ്പിറ്റൽ) എന്ന പേരിൽ ഒരു ആശുപത്രി ഈ സ്ഥാപനവുമായി ചേർത്തു. 1914 ൽ മഹാരാജ മനീന്ദ്ര ചന്ദ്ര നന്ദി സംഭാവന ചെയ്ത 301/3, അപ്പർ സർക്കുലർ റോഡിലെ ഒരു സ്ഥലത്ത് ആശുപത്രി മാറ്റി സ്ഥാപിച്ചു. ദേശീയ നേതാക്കളായ ലാലാ ലജ്പത് റായ്, സുരേന്ദ്രനാഥ് ബാനർജി എന്നിവരുടെ അനുഗ്രഹാശിസുകൾ ഈ സംരംഭത്തിന് പിന്നിലുണ്ടായിരുന്നു. 1916 ലെ ഇന്ത്യൻ മെഡിക്കൽ ഡിഗ്രി നിയമം പാസാക്കപ്പെട്ടതോടെ സ്ഥാപനം അടച്ചുപൂട്ടേണ്ടി വന്നു. ഈ കോളജും ആശുപത്രിയും 1919 ൽ ഡോ. ശരത് കുമാർ മുള്ളിക് വീണ്ടും തുറന്നു. 1923 ഏപ്രിലിൽ മാനേജ്മെൻറ് കൊൽക്കത്ത മെഡിക്കൽ ഇൻസ്റ്റിറ്റ്യൂഷൻ എന്ന പേരിലുള്ള മറ്റൊരു രജിസ്റ്റർ ചെയ്ത സൊസൈറ്റി ഏറ്റെടുത്തു. ഈ സ്ഥാപനം LMF കോഴ്‌സിനായി ബംഗാളിലെ സ്റ്റേറ്റ് മെഡിക്കൽ ഫാക്കൽറ്റിയുമായി അഫിലിയേറ്റ് ചെയ്യപ്പെടുകയും കൂടാതെ ഫാക്കൽറ്റിയുടെ ലൈസൻസിയേറ്റ് പരീക്ഷയ്ക്കുള്ള ആദ്യ ബാച്ച് വിദ്യാർത്ഥികൾ 1924-1925 ൽ പ്രവേശിപ്പിക്കപ്പെടുകയും ചെയ്തു.
നാഷണൽ മെഡിക്കൽ ഇൻസ്റ്റിറ്റ്യൂട്ട്
1920 ൽ ഇന്ത്യൻ നാഷണൽ കോൺഗ്രസിന്റെ നാഗ്പൂർ സെഷൻ നിസ്സഹകരണത്തിനുള്ള പ്രമേയം അംഗീകരിച്ചുകൊണ്ട് സർക്കാർ സ്ഥാപനങ്ങളെയും മറ്റ് സർക്കാർ ബന്ധമുള്ള മറ്റു സ്ഥാപനങ്ങളേയും ബഹിഷ്‌കരിക്കാനുള്ള ആഹ്വാനം നൽകി. സർക്കാർ ഇതര എഞ്ചിനീയറിംഗ്, മെഡിക്കൽ കോളേജുകൾ സ്ഥാപിക്കുന്നതിനായി ദേശബന്ധു ചിത്തരഞ്ജൻ ദാസ് ദേശീയ വിദ്യാഭ്യാസ സമിതി പരിഷ്‌കരിച്ചു. ഇത്തരത്തിൽ ആദ്യമായി രൂപീകരിക്കപ്പെട്ട ജാദവ്പൂർ ടെക്നിക്കൽ ഇൻസ്റ്റിറ്റ്യൂട്ട് പിന്നീട് ജാദവ്പൂർ സർവകലാശാലയായി മാറി.
1921 ഏപ്രിൽ 14 ന് ദേശബന്ധു ചിത്തരഞ്ജൻ ദാസ് പൊയില ബൈഷാകിന്റെ (1328 ബംഗബ്ദ) ശുഭദിനത്തിൽ, ജാതിയ ആയുർബിഗ്യൻ വിദ്യാലയ (നാഷണൽ മെഡിക്കൽ ഇൻസ്റ്റിറ്റ്യൂട്ട്) വെല്ലിംഗ്ടൺ സ്ക്വയറിലെ 11, ഫോർബ്സ് മാൻഷനിൽ “തിലക് സ്വരാജ് ഫണ്ടിൽ നിന്ന് 15000 / - രൂപ” ഉപയോഗിപ്പെടുത്തിക്കൊണ്ട് ആരംഭിച്ചു. അന്നത്തെ അതായത് സൈഫുദ്ദീൻ കിച്ച്ലെവ്, ഹക്കീം അജ്മോൽ ഖാൻ, ശ്രീ പുരുഷോത്തം ദാസ് ഠണ്ടൻ, ഡോ. ബി.സി. ഘോഷ് തുടങ്ങിയ അക്കാലത്തെ ദേശീയ നേതാക്കളിൽ പലരും ഉദ്ഘാടനച്ചടങ്ങിൽ സംബന്ധിച്ചിരുന്നു. ആചാര്യ പ്രഫുള്ള ചന്ദ്ര റോയ് പ്രസിഡന്റായും ഡോ. കുമുദ് ശങ്കർ റേ, ഡോ. സതീഷ് ചന്ദ്ര സെൻഗുപ്ത എന്നിവർ സ്ഥാപനത്തിന്റെ സെക്രട്ടറിമാരുമായി. ഡോ. സുന്ദരി മോഹൻ ദാസ് ആയിരുന്നു സ്ഥാപക പ്രിൻസിപ്പൽ. അഹിംസാ, നിസ്സഹകരണ പ്രസ്ഥാനങ്ങളിൽ പങ്കെടുത്തതിന്റെ പേരിൽ ബ്രിട്ടീഷ് സർക്കാർ വിവിധ കോളേജുകളിൽ നിന്ന് പുറത്താക്കിയ വിദ്യാർത്ഥികൾക്ക് ശാസ്ത്രീയ വിദ്യാഭ്യാസം നൽകുകയായിരുന്നു ഈ സ്ഥാപനത്തിന്റെ പ്രധാന ലക്ഷ്യം. താമസിയാതെ, ഇൻസ്റ്റിറ്റ്യൂട്ട് കാസിംബസാറിലെ മഹാരാജ മനീന്ദ്ര ചന്ദ്ര നന്ദി സംഭാവന ചെയ്ത കങ്കുർഗാച്ചിയിലെ 189, മാനിക്താല മെയിൻ റോഡിലുള്ള ഗാർഡൻ ഹൌസിലേക്ക് മാറ്റി സ്ഥാപിച്ചു. കെട്ടിടത്തിന്റെ താഴത്തെ നിലയിൽ ഒരു ആശുപത്രി ആരംഭിക്കുകയും ഇത് പിന്നീട് രോഗബാധിതരായ അഗതികൾക്കായി “നാഷണൽ ഇൻഫർമറി” എന്ന് നാമകരണം ചെയ്യപ്പെട്ടു. ഇതുകൂടാതെ ഈ സ്ഥലത്ത് ഒരു ടിബി ആശുപത്രിയും നിർമ്മിക്കപ്പെട്ടു. പ്രഭാഷണങ്ങൾ ലായങ്ങളിലാണ് നടന്നിരുന്നത്.
നിസ്സഹകരണ പ്രസ്ഥാനത്തിന്റെ അനുയായികളായ വിദ്യാർത്ഥികളിൽ പലരും കങ്കുർഗാച്ചിയിൽ 5 വർഷത്തെ കോഴ്‌സ് പൂർത്തിയാക്കുകയും നാഷണൽ മെഡിക്കൽ ഇൻസ്റ്റിറ്റ്യൂട്ട് അവരുടെ സ്വന്തമായ “NATMB” സർട്ടിഫിക്കറ്റ് നൽകുകയും ചെയ്തു. NATMB സർ‌ട്ടിഫിക്കറ്റുമായ പാസായ വിദ്യാർത്ഥികളെ യോഗ്യതയില്ലാത്തവരായി കണക്കാക്കാമെന്ന് പെട്ടെന്നുതന്നെ മനസ്സിലാകുകയും അങ്ങനെ ഒരു അംഗീകാരം തേടേണ്ടി വരുകയും ചെയ്തു. അങ്ങനെ 1927 ൽ ബംഗാളിലെ സ്റ്റേറ്റ് മെഡിക്കൽ ഫാക്കൽറ്റിയുടെ LMF കോഴ്സുമായി ഈ സ്കൂൾ അഫിലിയേറ്റ് ചെയ്യപ്പെട്ടു. എല്ലാ NATMB സർട്ടിഫിക്കറ്റ് വിദ്യാർത്ഥികൾക്കും LMF ആകാനുള്ള അവസരങ്ങളും നൽകി.
ചിത്തരഞ്ജൻ ആശുപത്രി
1925 ൽ കൊൽക്കത്തയിലെ ആദ്യ മേയറായിരുന്ന ദേശബന്ധു ചിത്തരഞ്ജൻ ദാസ് ആശുപത്രി ആവശ്യങ്ങൾക്കായി കൊൽക്കത്ത കോർപ്പറേഷനിൽ നിന്ന് ഗോരചന്ദ് റോഡിലെ 5 ഏക്കർ സ്ഥലം കൈമാറി. അദ്ദേഹത്തിന്റെ പെട്ടെന്നുള്ള നിര്യാണത്തോടെ ദേശപ്രിയ ജതിന്ദ്ര മോഹൻ സെൻഗുപ്ത അടുത്ത മേയറായി സ്ഥാനമേൽക്കുകയും 1927 ഫെബ്രുവരി 20 ന് 100 കിടക്കകളുള്ള ഒരു ആശുപത്രിയുടെ ശിലാസ്ഥാപനം നടത്തിക്കൊണ്ട് അതിന് ചിത്രരഞ്ജൻ ഹോസ്പിറ്റൽ എന്ന് നാമകരണം നടത്തുകയും ചെയ്തു.
കൊൽക്കൊത്ത നാഷണൽ മെഡിക്കൽ കോളജ് & ഹോസ്പിറ്റൽ
ഒരു മെഡിക്കൽ കോളേജ് സ്ഥാപിക്കുകയെന്ന ലക്ഷ്യത്തിനായി 1944 ൽ രണ്ട് സൊസൈറ്റികളുടെ അധികാരികളും അവരുടെ വിഭവങ്ങൾ ഒരുമിച്ച് സമാഹരിക്കാൻ തീരുമാനിച്ചു. 1948 ൽ നഗരത്തിലെ രണ്ട് മെഡിക്കൽ സ്കൂളുകളായ കൊൽക്കത്ത മെഡിക്കൽ സ്കൂൾ, നാഷണൽ മെഡിക്കൽ ഇൻസ്റ്റിറ്റ്യൂട്ട് എന്നിവയുടെ സംയോജനത്തോടെ കൊൽക്കത്ത നാഷണൽ മെഡിക്കൽ കോളേജ് രൂപീകൃതമായി. ഐ‌എൻ‌എയിലെ മേജർ ജനറൽ അതുൽ ചന്ദ്ര ചാറ്റർജി അന്നത്തെ പശ്ചിമ ബംഗാളിലെ ആരോഗ്യ സേവന ഡയറക്ടറായിരുന്നു. ജോയിന്റ് കമ്മിറ്റിയുടെ അഭ്യർഥന മാനിച്ച് അദ്ദേഹം പുതുതായി രൂപീകരിക്കപ്പെട്ട സംയുക്ത സമിതിയുടെ പ്രസിഡന്റായി. ഡോ. കുമുദ് ശങ്കർ റേ, ഡോ. സതീഷ് ചന്ദ്ര സെൻഗുപ്ത എന്നിവരായിരുന്നു സെക്രട്ടറിമാർ. ക്യാപ്റ്റൻ സത്യസാഖ മൈത്രയെ സ്ഥാപനത്തിന്റെ ആദ്യത്തെ പ്രിൻസിപ്പലായി നിയമിച്ചു. പുതുതായി പ്രവേശനം നേടിയ എം‌.ബി‌.ബി‌.എസ്. വിദ്യാർത്ഥികൾക്ക് ഏറ്റവും മികച്ച വിദ്യാഭ്യാസം നൽകാനുള്ള മനോഭാവത്തോടെ ഇവിടെ പ്രശസ്തരായ അധ്യാപകർ നിയമിക്കപ്പെട്ടു. അനാട്ടമിയിൽ ഡോ. മോത്തിലാൽ പാൻ, ഫാർമക്കോളജിയിൽ ഡോ. പ്രേമങ്കൂർ ഡേ, ഫിസിയോളജിയിൽ ഡോ. എസ്.പി. നിയോജി, ജൈവരസതന്ത്രത്തിൽ ഡോ. കുമാർനാഥ് ബാഗ്ചി എന്നിവായിരുന്നു അദ്ധ്യാപകർ. 1948 ഒക്ടോബർ നാലാം തിയതി ഇന്നത്തെ കോളേജ് തുറന്നത് അക്കാലത്ത് പശ്ചിമ ബംഗാൾ ഗവർണറായിരുന്ന ശ്രീ കൈലാഷ് നാഥ് കട്ജുവായിരുന്നു.
അനേകേക്
‍കമാൽ വോറ രചിച്ച കവിതകളുടെ സമാഹാരമാണ് അനേകേക് (കവിത). ഈ കൃതിക്ക് 2016 ലെ കേന്ദ്ര സാഹിത്യ അക്കാദമി പുരസ്കാരം ലഭിച്ചു.
മഹാരാജ് കിഷൻ ഭാൻ
ഒരു ഇന്ത്യൻ ശിശുരോഗവിദഗ്ദ്ധനും ക്ലിനിക്കൽ ശാസ്ത്രജ്ഞനുമായിരുന്നു മഹാരാജ് കിഷൻ ഭാൻ (9 നവംബർ 1947 - 26 ജനുവരി 2020). പൂനെയിലെ ആംഡ് ഫോഴ്‌സ് മെഡിക്കൽ കോളേജിൽ നിന്ന് എംബിബിഎസ് ബിരുദവും (1969) ചണ്ഡിഗഡിലെ പോസ്റ്റ് ഗ്രാജുവേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ എഡ്യൂക്കേഷൻ ആൻഡ് റിസർച്ചിൽ നിന്ന് എംഡി ബിരുദവും നേടി. ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ  പോസ്റ്റ് ഡോക്ടറൽ ഗവേഷണം നടത്തി. അതിസാരരോഗങ്ങൾ, കുട്ടികളുടെ പോഷകാഹാരങ്ങൾ എന്നീ  പൊതു ആരോഗ്യ പ്രശ്നങ്ങളായിരുന്നു ഗവേഷണ വിഷയങ്ങൾ. ജവഹർലാൽ നെഹ്‌റു ഇൻസ്റ്റിറ്റ്യൂട്ട് ഓഫ് പോസ്റ്റ് ഗ്രാജുവേറ്റ് മെഡിക്കൽ എഡ്യൂക്കേഷൻ ആൻഡ് റിസർച്ചിന്റെ (ജിപ്‌മർ) പ്രസിഡന്റായിരുന്നു.
ഭാരത് ബയോടെക് ഇന്റർനാഷണലുമായി സഹകരിച്ച് റോട്ട വൈറൽ വാക്സിൻ വികസിപ്പിച്ചെടുക്കുന്നതിൽ അദ്ദേഹം ശ്രദ്ധ നേടി. 2012 വരെ ഇന്ത്യാ ഗവൺമെന്റിന്റെ ബയോടെക്നോളജി വകുപ്പിന്റെ സെക്രട്ടറിയായിരുന്നു. അക്കാദമിക് ഗവേഷണസ്ഥാപനങ്ങളിലെ കണ്ടുപിടുത്തങ്ങൾ,   എത്രയും വേഗം  ഉത്പന്നങ്ങളായി  വിപണിയിലെത്തിക്കാനായി  ഭാൻ വിഭാവനം ചെയ്ത് നടപ്പിലാക്കിയ   ആശയമാണ്  ബിറാക്  (ബയോടെക്നോളജി ഇൻഡസ്ട്രി റിസേർച് അസിസ്റ്റൻസ് കൗൺസിൽ). രാജ്യത്ത്  ഗവേഷണസ്ഥാപനങ്ങളും വ്യവസായമേഖലയും തമ്മിലുള്ള സഹകരണത്തിന്  വഴിയൊരുക്കുന്നതിനും  ഉൽ‌പന്ന വികസനം ഉയർത്തുന്നതിനുമായിരുന്നു  ഈ സംരംഭം. ഇതിനായി ഭാനിനെ സജീവമായി സഹായിച്ചത് ബി‌റാകിൽ നിന്നുള്ള  രേണു സ്വരൂപ്,   രവി ധർ എന്നിവരാണ്. നാഷണൽ അക്കാദമി ഓഫ് മെഡിക്കൽ സയൻസസിലെ തിരഞ്ഞെടുക്കപ്പെട്ട ഫെലോ, ആയിരുന്നു ഭാൻ. 1990 ൽ മെഡിക്കൽ സയൻസസ് വിഭാഗത്തിൽ ഇന്ത്യയിലെ പരമോന്നത ശാസ്ത്ര അവാർഡായ ശാസ്ത്ര സാങ്കേതിക വിദ്യയ്ക്കുള്ള ശാന്തി സ്വരൂപ് ഭട്നഗർ സമ്മാനം ലഭിച്ചു. ഓണററി ഡോക്ടർ ഓഫ് സയൻസ് പദവി വഹിച്ച അദ്ദേഹം നയ രൂപവത്കരണത്തിന്റെ ഉത്തരവാദിത്തവും ഇന്ത്യാ ഗവൺമെന്റ് നൽകുന്ന മിക്കവാറും  എല്ലാ പ്രധാന ദേശീയ ശാസ്ത്ര അവാർഡുകളിലും ജൂറി അംഗമായിരുന്നു.
പുറത്തേക്കുള്ള കണ്ണികൾ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:2020-ൽ മരിച്ചവർ വർഗ്ഗം:1947-ൽ ജനിച്ചവർ വർഗ്ഗം:ശാന്തി സ്വരൂപ് ഭട്നാഗർ പുരസ്കാരം ലഭിച്ചവർ
കേരള ചിലപ്പൻ
ഇന്ത്യയിൽ പശ്ചിമഘട്ടത്തിൽ കാണപ്പെടുന്ന ഒരിനം തവളയാണ് കേരള ചിലപ്പൻ അഥവാ '''Kerala Warty Frog (Verrucose Frog). വെരുക്കോസ് തവള''' എന്നും അറിയപ്പെടുന്നു. . കരയിലും ശുദ്ധജലത്തിലും ഇവ വസിക്കുന്നു. ഇത് സക്കെരാന ജനുസ്സിൽ ഉൾപ്പെടുന്നു. ഐ യു സി എൻ പട്ടികപ്രകാരമുള്ള പരിപാലന സ്ഥിതി നിലനിൽപ്പ് ആശങ്കാജനകമല്ലാത്ത ജീവിവർഗ്ഗങ്ങൾ എന്നാണ്.
ശരീരത്തിൽ അരിമ്പാറ പോലെ തഴമ്പുകൾ ( Wart ) കാണപ്പെടുന്നതിനാൽ Kerala Wart Frog എന്നും ഇത് അറിയപ്പെടുന്നു.
2011 നു മുന്പ് ഇത് Fejervarya keralensis എന്ന പേരിലായിരുന്നു അറിയപ്പെട്ടിരുന്നത്.
മാണവണ്ട്
തടപ്പുഴുവിനോട് സാദൃശ്യമുള്ള, വാഴകൃഷിയുള്ള എല്ലായിടങ്ങളിലും സാധാരണയായി കണ്ടുവരുന്ന ഒരു കീടമാണ് മാണവണ്ട്. .
അവലംബം
വർഗ്ഗം:വാഴയുടെ കീടങ്ങൾ വർഗ്ഗം:വണ്ടുകൾ
സ്ഥാനാർത്ഥി സാറാമ്മ
ജയമാരുതി പ്രൊഡക്ഷൻസിനു വേണ്ടി ശ്യാമള, അരുണാചലം, വീനസ് എന്നീ സ്റ്റുഡിയോകളിൽ വച്ച് ടി.ഇ. വാസുദേവൻ നിർമിച്ച മലയാളചലച്ചിത്രമാണ് സ്ഥാനാർഥി സാറാമ്മ. അസോസിയേറ്റഡ് പിക്ചേഴ്സ് വിതരണം നടത്തിയ ഈ ചിത്രം 1966 ഡിസംബർ 2-ന് പ്രദർശനം തുടങ്ങി.
ഗാനങ്ങൾ
ഈ ചിത്രത്തിലെ ഒൻപതു ഗാനങ്ങൾ ചിട്ടപ്പെടുത്തിയതും എൽ.പി.ആർ. വർമ്മ ആണ്. ഗാനരചന വയലാർ രാമവർമ്മ.
പുറത്തേക്കുള്ള കണ്ണികൾ
വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:പ്രേം നസീർ-ഷീല ജോഡി വർഗ്ഗം:മീന (പഴയ) അഭിനയിച്ച ചലചിത്രങ്ങൾ വർഗ്ഗം:കെ.എസ്. സേതുമാധവൻ തിരക്കഥ എഴുതിയ ചലച്ചിത്രങ്ങൾ വർഗ്ഗം:വയലാർ-എൽ.പി.ആർ ഗാനങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:ടി. ഇ വാസുദേവൻ നിർമ്മിച്ച ചലച്ചിത്രങ്ങൾ വർഗ്ഗം:എൽ. പി ആർ വർമ്മ ഈണം നൽകിയ ഗാനങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ